28/08 Άρης σε τρίγωνο με Ερμή – Οι επικοινωνίες θα φέρουν λύσεις! - Αστρολογικές Προβλέψεις\n28/08 Άρης σε τρίγωνο με Ερμή – Οι επικοινωνίες θα φέρουν λύσεις!\nΜέχρι και το τέλος του Αυγούστου, θα υπάρχουν αστρολογικές όψεις τριγώνου μεταξύ Άρη και Ερμή.\nΑυτό θα βοηθήσει όλων των ειδών τις επικοινωνίες, για να έρθουν στην επιφάνεια και να προσφέρουν λύσεις που θα έχουν μόνιμο χαρακτήρα.\nΘέλετε να περάσετε την σχέση αυτή με τον σύντροφο σας, σε μια κατάσταση που πια θα εμποδίζει το παρελθόν, να σας επισκέπτεται και να προκαλεί τριβές.\nΚάνετε επικοινωνιακά λάθη με το άτομο που θέλετε να είστε μαζί, μόνο και μόνο επειδή δεν είστε υπομονετικοί. Όλα θέλουν τον τρόπο και τον χρόνο τους, για να ωριμάσουν.\nΗ μοίρα του ζωδίου σας, είναι να προκαλεί πάθη και έρωτες! Κάποια τέτοια φωτιά έχετε ανάψει και πάλι. Σίγουρα σκεφτείτε πολύ πριν να κάνετε το επόμενο σας βήμα.\nΑντιλαμβάνεστε ότι οι καταστάσεις, μέσα στην εργασία σας πια απαιτούν την προσοχή και όλη την ώρα σας! Καλύτερα μεταθέστε έρωτες και σχέσεις… για το επόμενο διάστημα.\nΤα συμπεράσματα σας πια, τα έχετε εξάγει για αυτήν την νέα ερωτική γνωριμία που ζείτε. Δεν ταιριάζετε καθόλου, και πρέπει να βρείτε τον τρόπο, να φύγετε.\nΤα ερωτικά σας σε όλες τις εκφάνσεις τους, έχουν πρόβλημα. Δεν χρειάζεται να το δηλώσετε παντού, απλά βρείτε τους τρόπους για να έρθετε και πάλι στα κανονικά σας.\nΤο παιχνίδι της αγάπης, έχει μέσα και την πτυχή της απόρριψης. Εσείς καλό είναι να πηγαίνετε με την πλάτη στον τοίχο, ειδικά σε νέες και περίεργες γνωριμίες.\nΑκουμπάτε την επανασύνδεση, με τον αγαπημένο σας. Δώστε τώρα και λίγο χρόνο για σκέψη και αναμόρφωση προτάσεων και δηλώσεων. Όλα έχουν γίνει όπως παλιά!\nΟι υποχρεώσεις που έχετε γύρω σας, μέσα στην καθημερινότητα σας, ίσως και να είναι η μόνιμη αιτία που ο άνθρωπος σας, δηλώνει ότι δεν σας χορταίνει.\nΣταδιακά, απομακρύνεστε από αυτήν την σχέση και μάλλον ήδη και αισθάνεστε, ότι είστε καλύτερα πια. Μιλήστε άμεσα και με το ταίρι σας. Όλα μπορούν να διορθωθούν.\nΈχετε μπερδευτεί, με όλα. Οικονομικά μέτρια, ερωτικά ακόμη πιο μέτρια και μια ψυχολογία σε πτώση. Από αρχές Σεπτεμβρίου, κάντε την προσπάθεια σας, όλα αυτά να αλλάξουν.\nΈνα σημαντικό οικονομικό γεγονός, θα μετατρέψει την καθημερινότητα σας, την πεζή, σε κάτι συναρπαστικό. Αυτό το Φθινόπωρο, εμπεριέχει και μια μοιραία αγάπη.


Κλίβανος Memmert 108lt - tsagiannidis.gr\nhttps://www.tsagiannidis.gr/klibanos-memmert-108lt.html?___store=el 2535 Κλίβανος Memmert 108lt https://www.tsagiannidis.gr/media/catalog/product/i/m/image_1454.jpg 2460.00 EUR InStock /Ιατρικος Εξοπλισμος/Ιατρικές Συσκευές/Κλίβανοι
Ρύθμιση θερμοκρασίας από 5°C πάνω από το περιβάλλον έως 220°C. Η επιλογή της θερμοκρασίας λειτουργίας (set point) γίνεται με ακρίβεια πρώτου ψηφίου (0,5°C). Ακρίβεια της ρύθμισης θερμοκρασίας στους 150°C: ± 0.3°C Ισοκατανομή θερμοκρασίας στους 150°C ± 4.0°C Ψηφιακή ένδειξη με ακρίβεια πρώτου ψηφίου (0,5°C).

Ο ξηρός κλίβανος UNB διαθέτει :

Ηλεκτρονικό controller PID για τον έλεγχο της θερμοκρασίας με ενσωματωμένο αυτοδιαγνωστικό σύστημα για γρήγορη αναγνώριση του λάθους.

Ενσωματωμένο ψηφιακό χρονοδιακόπτη (1 λεπτού - 99 ώρες - 59 λεπτά), η θερμοκρασία σταματά μετά τον προεπιλεγμένο χρόνο λειτουργίας.

Κεντρικό διακόπτη (πίεσε / στρίψε) για το άνοιγμα και κλείσιμο του κλιβάνου και για χρήση του χρονοδιακόπτη, επίσης (σε συνδυασμό με το κουμπί SET) χρησιμοποιείται και για την ψηφιακή ρύθμιση της θερμοκρασίας και των προκαθορισμένων σημείων χρόνου (setpoints).

Ενδείξεις λειτουργίας για αναμονή / θέρμανση / κανονική λειτουργία / λειτουργία χρονοδιακόπτη/λάθος.

Οπή εξαερισμού μπροστά, ρυθμιζόμενου ανοίγματος μέσω συρόμενου πλήκτρου .

 2460.00 Memmert 2015-12-10 add-to-cart\nΚλίβανος Memmert 108lt\nΟ ξηρός κλίβανος UNB διαθέτει εξωτερικό περίβλημα και θάλαμο εργασίας από ανοξείδωτο χάλυβα υψηλής ποιότητος και μηχανικής αντοχής DIN 1.4301. Έτσι εξασφαλίζεται πλήρη στεγανότητα και προστασία των αντιστάσεων από υγρά. Η πόρτα του κλίβανου είναι κατασκευασμένη επίσης από ανοξείδωτο χάλυβα με ισχυρή ενδιάμεση μόνωση από υαλοβάμβακα και κλείνει αεροστεγώς με διπλό λάστιχο και διπλό μηχανισμό μανδάλωσης πάνω και κάτω. Τόσο η άριστη μόνωση, όσο και ο ολοσχερής διαχωρισμός του θαλάμου από τα τοιχώματα εξασφαλίζει ότι το εξωτερικό του κλιβάνου θα παραμείνει ψυχρό κατά τη λειτουργία. Οι αντιστάσεις είναι ενσωματωμένες σε όλο το εσωτερικό τοίχωμα του κλιβάνου, εντός διαμορφωμένων αυλάκων που παράλληλα εξυπηρετούν ως στηρίγματα των ραφιών.\nΜέγεθος: 71 x 55 x 76 cm\nΜέγεθος θαλάμου: 56 x 40 x 48 cm\nΡύθμιση θερμοκρασίας από 5°C πάνω από το περιβάλλον έως 220°C. Η επιλογή της θερμοκρασίας λειτουργίας (set point) γίνεται με ακρίβεια πρώτου ψηφίου (0,5°C). Ακρίβεια της ρύθμισης θερμοκρασίας στους 150°C: ± 0.3°C Ισοκατανομή θερμοκρασίας στους 150°C ± 4.0°C Ψηφιακή ένδειξη με ακρίβεια πρώτου ψηφίου (0,5°C).\nΟ ξηρός κλίβανος UNB διαθέτει :\nΗλεκτρονικό controller PID για τον έλεγχο της θερμοκρασίας με ενσωματωμένο αυτοδιαγνωστικό σύστημα για γρήγορη αναγνώριση του λάθους.\nΕνσωματωμένο ψηφιακό χρονοδιακόπτη (1 λεπτού - 99 ώρες - 59 λεπτά), η θερμοκρασία σταματά μετά τον προεπιλεγμένο χρόνο λειτουργίας.\nΚεντρικό διακόπτη (πίεσε / στρίψε) για το άνοιγμα και κλείσιμο του κλιβάνου και για χρήση του χρονοδιακόπτη, επίσης (σε συνδυασμό με το κουμπί SET) χρησιμοποιείται και για την ψηφιακή ρύθμιση της θερμοκρασίας και των προκαθορισμένων σημείων χρόνου (setpoints).\nΕνδείξεις λειτουργίας για αναμονή / θέρμανση / κανονική λειτουργία / λειτουργία χρονοδιακόπτη/λάθος.\nΟπή εξαερισμού μπροστά, ρυθμιζόμενου ανοίγματος μέσω συρόμενου πλήκτρου .


Πέτρος Κόκκαλης: Δεν είναι κλιματική αλλαγή, είναι κλιματική έκτακτη ανάγκη – Newsbeast\nΟι πέντε προτάσεις του ευρωβουλευτή του ΣΥΡΙΖΑ\n«H κλιματική αλλαγή ως όρος έχει αναφορά στη μετεωρολογία. Η κατάσταση που αντιμετωπίζει σήμερα ο πλανήτης και οι κοινωνίες μας και συνδέεται με το ανθρωπογενές της υπερθέρμανσης του πλανήτη, είναι μία κλιματική έκτακτη ανάγκη και η ανάληψη όποιας αποτελεσματικής πολιτικής δράσης χρειάζεται να ενταχθεί σε αυτό το πλαίσιο», τόνισε ο ευρωβουλευτής του ΣΥΡΙΖΑ, Πέτρος Κόκκαλης, κατά τη συνεδρίαση της πολιτικής ομάδας της Ευρωπαϊκής Ενωτικής Αριστεράς (GUE/NGL) στο Ευρωπαϊκό Κοινοβούλιο για τη διαμόρφωση των δέκα σημείων με τις βασικές πολιτικές θέσεις της ομάδας, σύμφωνα με το ΑΜΠΕ.\nΣύμφωνα με σχετική ανακοίνωση, στην παρέμβασή του, ο κ. Κόκκαλης, επικεντρώθηκε στο πρώτο σημείο των πολιτικών θέσεων που αφορά την ανάληψη αποτελεσματικής δράσης «για την αντιμετώπιση της κλιματικής έκτακτης ανάγκης και της διαφύλαξης της βιοποικιλότητας».\nΣΧΕΤΙΚΑ TAGSΕυρωβουλευτηΣ ΕυρωεκλογεΣ 2019 κλιματικη αλλαγη ΠετροΣ ΚοκκαληΣ ΣΥΡΙΖΑ\nΤριτη, 29 Οκτωβριου 2019, 8:26\nΜία η Μιχαηλίδου μία ετούτος εδώ...\nΗ πρόοδος μας δείχνει τα όπλα της.\nΠαρασκευη, 05 Ιουλιου 2019, 20:52\nΠέτρος ετοιμάσου να ξελασπωσεις την ομάδα σε ώρες θα βαλτώσει !\nΠαρασκευη, 05 Ιουλιου 2019, 18:51\nΠολύ σωστά! Η καταστροφή του πλανήτη είναι έργο των Αμερικανών και των μεγάλων επιχειρήσεων!\nΣαββατο, 06 Ιουλιου 2019, 15:00\nτων φιλων σας που γλειφετε 5 χρονια...κοκαλοσαβιδια ......καλογριτσοτραμπιστες\nΠαρασκευη, 05 Ιουλιου 2019, 16:20\nΠέτρο, για να πείσεις εμάς τους άπιστους μόνο ένα πράγμα χρειάζεται να κάνεις.\nΠαραιτήσου από όλες τις πολιτικές φιλοδοξίες και τα πάρε δώσε με τον ΣΥΡΙΖΑ και αφιέρωσε τον πολύτιμο χρόνο σου και την περιουσία σου στην προσπάθεια αφύπνισης του πολιτικού κόσμου για όσα ωραία λες και υποστηρίζεις.\nΈχεις αρκετά χρήματα ώστε να μην χρειάζεσαι για να ακουστεί ο λόγος σου να είσαι άνθρωπος της πολιτικής.\nΣαββατο, 06 Ιουλιου 2019, 14:59\nπαρτον στο σπιτι σου αν τον θες τοσο πολυ.....καπιταλογλειφτες\nΠαρασκευη, 05 Ιουλιου 2019, 14:14\nΝομίζω ότι στη φωτογραφία μοιάζει με τον Μπερλουσκόνι νέο.\nΜήπως εννοείς Μουσολίνι, γιατί προς τα εκεί κλίνει.\nΠαρασκευη, 05 Ιουλιου 2019, 13:42\nΝέο δώρο των συριζαιων ( Σπιρτζη) στον πατέρα σου;;;\nΑξίας 4000 εκατομμυρίων;;


Σύμβουλος δυο υπουργείων στο στόχαστρο της Δικαιοσύνης! | αἰέν ἀριστεύειν\nΣτο κόσμο των άπειρων μικρών νέων μέσων εξουσίας! →\nΜείζον θέμα για την κυβέρνηση που ευαγγελίζεται την «διαφάνεια» και την πάταξη της ανομίας\nΩς ράπισμα στο κύρος και στην πολιτική ηθική της κυβέρνησης, κρίνεται από κύκλους του νομικού κόσμου, η απόφαση των ειδικών ανακριτών Σπ. Γεωργουλέα και Χριστ. Μάρκου να μην προφυλακίσουν αλλά να επιβάλλουν επονείδιστους περιοριστικούς όρους και απαγόρευση εξόδου από τη χώρα στον ειδικό σύμβουλο του υπουργού δικαιοσύνης, γνωστό ποινικολόγο Δημήτρη Σκαρίπα, για την αμαρτωλή υπόθεση της ΔΕΠΑΝΟΜ.\nΚατά πληροφορίες εναντίον του συμβούλου του κ. Ρουπακιώτη, έχει ήδη εδώ και καιρό ασκηθεί ποινική δίωξη για κακουργηματικές κατηγορίες που αφορούν διατάξεις περί καταχραστών του δημοσίου.\nΜέρος του γραναζιού του πρωτοφανούς σκανδάλου κατά την δικαιοσύνη είναι και ο επί χρόνια νομικός σύμβουλος της ΔΕΠΑΝΟΜ, σύμβουλος του κ. Ρουπακιώτη, δικηγόρος Σκαρίπας.\nΤην παραίτησή του για προσωπικούς λόγους υπέβαλε ο κ. Σκαρίπας στον υπουργό Δικαιοσύνης Αντώνη Ρουπακιώτη.\nΗ παραίτηση έγινε αποδεκτή. Αξίζει να σημειωθεί ότι ο κ. Σκαρίπας τοποθετήθηκε στο υπουργείο Δικαιοσύνης ως ειδικός συνεργάτης επί υπουργίας κ. Μιλτιάδη Παπαϊωάννου.\nΤη θέση αυτή διατήρησε μέχρι πρότινος δεδομένου ότι ο κ. Ρουπακιώτης επέλεξε να πορευτεί με τους ίδιους ανθρώπους και να «μην ξηλώσει» πρόσωπα με βάση κομματικά κριτήρια.\nΓια τον λόγο αυτό άλλωστε διατήρησε στις θέσεις τους από τους Γ.Γ. Αντεγκληματικής Πολιτικής και Δικαιοσύνης κκ. Μαρίνο Σκανδάμη και Νικόλα Κανελλόπουλο αντίστοιχα μέχρι και τις γραμματείς του κ. Παπαϊωάννου.\nΕδώ δημιουργείται μείζον ηθικό θέμα για τον κυβερνητικό συνασπισμό:\nΓνώριζαν για την ποινική δίωξη του συμβούλου;\nΠότε έγινε η τοποθέτηση του;\nΠριν ή μετά την άσκηση κακουργηματικών διώξεων;\nΠληροφορήθηκε η κυβέρνηση την απόφαση των ανακριτών;\nΠώς είναι δυνατόν ο ίδιος ο φερόμενος ως σύμβουλος του υπουργείου δικαιοσύνης να διώκεται και να ανακρίνεται από την δικαιοσύνη για τους νόμους περί καταχραστών του δημοσίου και από την άλλη πόρτα να υπηρετεί τον κορυφαίο θεσμό της δημοκρατίας;\nΑπό το βιογραφικό του κ. Σκαρίπα πάντως, προκύπτει κι άλλο μείζον θέμα ηθικής τάξεως για τον εκλεκτό σύμβουλο υπουργού της ΔΗΜΑΡ. Στο βιογραφικό του, ο ποινικολόγος εμφανίζεται ως Ειδικός Επιστημονικός συνεργάτης της Γενικής Γραμματέως του Υπουργείου Εργασίας Άννας Στρατινάκη.\nΓνώριζε και η κ. Στρατινάκη και τον κάλυπτε; Εξυπακούεται ότι το τεκμήριο αθωότητας είναι αυτονόητο. Αλλά εδώ μιλάμε για συγκυβέρνηση κάθαρσης με κατηγορούμενο για κακούργημα δημόσιας κατάχρησης να μπαινοβγαίνει ως σύμβουλος σε δύο υπουργεία. Τα γνωρίζατε αυτά και εσείς κύριε πρωθυπουργέ; Σας τα έκρυψαν; Και τώρα που τα μάθατε τι θα πράξετε;\nΔιαβάστε για του λόγου το αληθές το βιογραφικό του εξέχοντος νομικού\nΑπόφοιτος της Νομικής Σχολής του Εθνικού και Καποδιστριακού Πανεπιστημίου Αθηνών. Δικηγόρος στον Άρειο Πάγο, Μέλος του Συνδέσμου Ελλήνων Εμπορικολόγων και Συντονιστής των επιστημονικών συναντήσεων του Συνδέσμου, Μέλος της Ένωσης Ελλήνων Δικονομολόγων, Μέλος της Συντακτικής Επιτροπής του νομικού περιοδικού «ΕΦΑΡΜΟΓΕΣ ΑΣΤΙΚΟΥ ΔΙΚΑΙΟΥ» εκδόσεως Νομικής Βιβλιοθήκης, Ειδικός Επιστημονικός συνεργάτης των Υπουργών Δικαιοσύνης Μ. Παπαϊωάννου και Αντ. Ρουπακιώτη, Ειδικός Επιστημονικός συνεργάτης της Γενικής Γραμματέως του Υπουργείου Εργασίας Άννας Στρατινάκη, Πρόεδρος της προσωρινής ενιαίας Διοικούσας Επιτροπής των καταργουμένων φορέων «Οργανισμός Εργατικής Εστίας» και Οργανισμός Εργατικής Κατοικίας», σύμφωνα με τις υπ’ αριθ. 7/28.2.2012 και 9/8.3.2012 Πράξεις του Υπουργικού Συμβουλίου (ΦΕΚ 39 και 48/2012) μέχρι και 30.9.2012.\nΕιδικεύομαι στο Εμπορικό Δίκαιο – Δίκαιο Επιχειρήσεων και Τραπεζικό Δίκαιο, Δίκαιο Αναγκαστικής Εκτέλεσης, Δημοσίων Έργων – προμηθειών και υπηρεσιών και Ποινικό Δίκαιο (οικονομικό αδίκημα).\nΜέλος νομοπαρασκευαστικής επιτροπής:\n1.Του Ν. 3816/2010 «Ρύθμιση επιχειρηματικών – επαγγελματικών οφειλών προς τις τράπεζες»\n2.Του Ν. 3869/2010 «Ρύθμιση των οφειλών υπερχρεωμένων φυσικών προσώπων και άλλες διατάξεις»\n3.Του Ν. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του ν. 3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις».\n4.Του Ν. 4055/2012 «Δίκαιη δίκη και εύλογη διάρκεια αυτής»\n5.Για τον εκσυγχρονισμό και την κωδικοποίηση του δικαίου των ανωνύμων εταιριών (κ.ν. 2190/1920)\n6.Για την επεξεργασία τροποποιήσεων των διατάξεων του ν.δ/τος 3026/1954 «Περί του Κώδικος Δικηγόρων»\n7.Για την προσαρμογή της ελληνικής νομοθεσίας προς τις διατάξεις της Οδηγίας 2011/7/ΕΕ για την καταπολέμηση των καθυστερήσεων πληρωμών στις εμπορικές συναλλαγές.\n8.Αναπληρωτής Πρόεδρος στην Ομάδα Εργασίας για την αναμόρφωση του Κώδικα Συμβολαιογράφων, του Κώδικα Συμβολαιογραφικής Δεοντολογίας και άλλων συναφών θεμάτων.\nRead more: http://www.newsbomb.gr/politikh/story/314442/symvoylos-dyo-ypoyrgeion-sto-stohastro-tis-dikaiosynis#ixzz2VRZdTljV


Το ποιος θα ηγείται της τ/κ κοινότητας, είναι ένα πολύ ε/κ θέμα\nΤΟ ΔΙΛΗΜΜΑ ΤΟΥ ΤΑΛΑΤ\nΤο ποιος θα ηγείται της τ/κ κοινότητας, είναι ένα πολύ ε/κ θέμα. Παλαιότερα η διαδικασία της ψηφοφορίας ανάμεσα στους τ/κ έμοιαζε μάλλον με καρικατούρα εξαιτίας της ντενκτασικής καταπίεσης σε συνδυασμό με τον ασφυκτικό έλεγχο του κατοχικού στρατού. Σήμερα τα πράγματα έχουν μερικώς διαφοροποιηθεί: η συμμετοχή της Κύπρου στην ΕΕ, το μερικό άνοιγμα των οδοφραγμάτων και οι ευρωτουρκικές σχέσεις έχουν ως ένα βαθμό διαφοροποιήσει το σκηνικό καθώς η ψηφοφορία στις 18 Απριλίου για την εκλογή ηγέτη της τ/κ κοινότητας μπορεί να κρίνει πολλά σε σχέση με τις διαδικασίες επίλυσης του κυπριακού. Ο Ν. Έρογλου προηγείται αυτή την περίοδο του Μ. Α. Ταλά κατά 10 ποσοστιαίες μονάδες. Τι σημαίνει αυτή η αριθμητική; Πρώτα σημαίνει την αποτυχία του Ταλάτ και του ΡΤ Κόμματος να συντονιστούν με άλλες δυνάμεις για να επιτύχουν μεγάλους στόχους, και δεύτερο, ότι η μεταστροφή μέρους της τ/κ κοινής γνώμης σε πιο «εσωστρεφείς» θέσεις, είναι εκείνη που δίνει στον Ν. Έρογλου το προβάδισμα. Αυτό είναι το κρίσιμο σημείο και ακολουθεί το προβάδισμα Έρογλου. Σε όλες τις μετρήσεις ένα σημαντικό ρεύμα τ/κ επιστρέφει σε παλαιές θέσεις, γυρίζει την πλάτη στην ομοσπονδιακή διευθέτηση και ψηφίζει «συνομοσπονδία» ή λύσεις του τύπου «δίπλα-δίπλα». Η εξέλιξη αυτή έδωσε την πρώτη θέση στο κόμμα της «Εθνικής Ενότητας» στην ψηφοφορία για την λεγόμενη «βουλή» και τώρα το προβάδισμα στον Έρογλου για την ηγεσία των τ/κ. Το ερώτημα είναι κατά πόσο ο Ν. Έρογλου θα συνεχίσει την προσπάθεια Ταλάτ για επίλυση του κυπριακού εάν νικήσει τον Απρίλιο. Η απάντηση στο ερώτημα αυτό έχει τρεις όψεις:\nΑ Η Τουρκία έχει αποφασίσει να χειριστεί αλλιώς την υπόθεση. Δεν θα επαναλάβει το χειρισμό που οδήγησε στον εξοστρακισμό Ντενκτάς. Φαίνεται να αλλάζει μέθοδο και αξιοποιώντας τα αδύνατα στοιχεία Έρογλου –απουσία διεθνούς παρουσίας, ελάχιστες συμμαχίες στην Άγκυρα, καμία εμπειρία σε συνομιλίες στο κυπριακό- θα αναλάβει την πλήρη έλεγχο των συνομιλιών. Συνεπώς οι συνομιλίες θα συνεχιστούν όπως έχουν σχηματιστεί έως σήμερα αλλά σε ένα δυσμενέστερο περιβάλλον που δημιουργεί κυρίως η αλλαγή διαθέσεων σε μέρος της τ/κ κοινής γνώμης και δευτερευόντως από την εκλογή Έρογλου. Ο Ν. Έρογλου έχει αφομοιώσει την ιδέα να ακολουθήσει την γραμμή της Άγκυρας με το επιχείρημα ότι έτσι θα υπηρετήσει τα ευρύτερα συμφέροντα της Τουρκίας\nΒ Η ανάλυση που θέλει τις συνομιλίες να τερματίζονται με την εκλογή Έρογλου, νομίζω, δεν ευσταθεί. Το βασικό πρόβλημα δεν θα βρίσκεται σε αυτό το σημείο αλλά στο κλίμα και τις διαθέσεις που θα δημιουργηθούν με την εκλογή στην ηγεσία των τ/κ ενός παλιομοδίτη πολιτικού που επαναλαμβάνει διαρκώς «όχι στην επιστροφή της Μόρφου στους ε/κ» και «περισσότεροι έποικοι με τη λύση».\nΓ Σήμερα φαίνεται ότι η υποψηφιότητα Ταλάτ στέκει στον αέρα: θα θέσει υποψηφιότητα με τόσο μεγάλη διαφορά από τον Έρογλου; Περιμένει να ανακάμψει με τις επαφές του στο διεθνή χώρο; Υπάρχει ικανό χρονικό διάστημα για να αλλάξουν τα δεδομένα; Περιμένει κάποια πρόοδο στο κυπριακό η οποία θα αλλάξει τις σημερινές ισορροπίες;\nΘα αποσύρει την υποψηφιότητά του και να οριστεί μετά συνομιλητής του Δ. Χριστόφια με την έγκριση Άγκυρας και Έρογλου; Όλα τα σενάρια είναι ανοικτά και θα δούμε ποιο είναι το επικρατέστερο με την ολοκλήρωση των συνομιλιών Χριστόφια-Ταλάτ στο τέλος του Μάρτη.


Brewhaus, Σατανούγκα - Κριτικές εστιατορίων - TripAdvisor\nBrewhaus: Εστιατόρια στην περιοχή\nΔραστηριότητες κοντά σε: Brewhaus\nΝο 41 από 656 Εστιατόρια - Σατανούγκα}\n224 Frazier Ave, Σατανούγκα, TN 37405-4048\nΤόσες πολλές γευστικές επιλογές!\nΜπύρα και γερμανική κουζίνα\nΤο φαγητό ήταν νόστιμο και η θέα ήταν υπέροχο!\nΔοκιμάστε νόστιμη γερμανική!\nΥπέροχο μέρος για το North Shore\nΠεράσαμε υπέροχα στο Brewhaus\nΛάβετε γρήγορα απαντήσεις από το προσωπικό του Brewhaus και από προηγούμενους επισκέπτες.\nΚατάλληλο για παιδιά, Μεγάλες παρέες, Γραφική θέα, Οικογένειες με παιδιά, Τοπική κουζίνα, Ατμόσφαιρα Μπαρ\nΔιεύθυνση: 224 Frazier Ave, Σατανούγκα, TN 37405-4048\nΑριθμός τηλεφώνου: +1 423-531-8490


Πρωταθλητής Ελλάδας ο Ολυμπιακός Πειραιώς! - NewsIt.com.cy\nΤελευταία ενημέρωση: 11.03.2013 | 16:46\nΟ Πειραιάς φόρεσε τα γιορτινά του για τα 88 χρόνια ζωής του Ολυμπιακού. Ο κόσμος ζητούσε νίκη επί της ΑΕΚ και η ατμόσφαιρα θύμιζε φιέστα. Οι ποδοσφαιριστές του Μίτσελ πήραν το νόημα, επικράτησαν με 3-0 της Ένωσης και το 40ο πρωτάθλημα του Ολυμπιακού είναι γεγονός.\nΜια ομάδα, μια ιδέα, ένα μεγαλείο. Ο Ολυμπιακός Πειραιώς δικαίως πανηγυρίζει το 40ο πρωτάθλημα στην ιστορία του και η δυναστεία συνεχίζεται…\nΜε τον Αβραάμ Παπαδόπουλο να μην κρατιέται και να πετυχαίνει δύο τέρματα και τον Αμπντούν άλλο ένα, ο Ολυμπιακός επικράτησε 3-0 της ΑΕΚ και το γλέντι είχε μόλις αρχίσει… Πέντε στροφές πριν από το τέλος του πρωταθλήματος, οι «ερυθρόλευκοι» ξέφυγαν 16 βαθμούς από τον δεύτερο ΠΑΟΚ και τα υπόλοιπα είναι για… κατανάλωση.\nΟ πρόεδρος Βαγγέλης Μαρινάκης επισκέφθηκε τους ποδοσφαιριστές στα αποδυτήρια και αφού τους έδωσε συγχαρητήρια για την κατάκτηση του τίτλου, τους ζήτησε το νταμπλ.\nΝα μιλήσουμε και λίγο για αριθμούς, που κρύβουν αρκετή δόση αλήθειας…\nΟ Ολυμπιακός διαθέτει την καλύτερη επίθεση με 56 τέρματα, την καλύτερη άμυνα με 14 παθητικό, ενώ 19 διαφορετικοί ποδοσφαιριστές του έχουν βρει δίχτυα.\nΔιαθέτει μακράν τις περισσότερες νίκες, 21 στο σύνολο, ενώ δέχθηκε μόλις μία ήττα, εντός έδρας με τον Ατρόμητο.\nΠλέον στο Πειραιά ξεκινούν το σχεδιασμό για τα χρόνια που έρχονται και θέλουν να προσθέσουν στη φανέλα τους όσο πιο σύντομα γίνεται και πέμπτο αστέρι.


Fitness Φεβ 28, 2016\nΓιατί να τρέξεις σε διάδρομο όταν μπορείς να τρέξεις στη φύση; Γιατί να κάνεις yoga στο studio όταν μπορείς να διαλογιστείς σε κάποια ακτή; Γιατί να σηκώνεις βάρη όταν μπορείς να βγάλεις τον Ταρζάν από μέσα σου; Αφού δεν είσαι άτομο των γυμναστηρίων αλλά παιδί της φύσης γυμνάσου έξω.\nΣτις περισσότερες περιπτώσεις, το μόνο που θα χρειαστείς είναι το σώμα σου και η δημιουργικότητά σου για να αξιοποιήσεις στο έπακρο αυτό που είναι διαθέσιμο στο περιβάλλον σου. Εξάλλου κάνοντας προπόνηση στη φύση μειώνεις στρες και μελαγχολία, τονώνεις καλύτερα το νευρικό σου σύστημα, έχεις μεγιστη οξυγόνωση των κυττάρων σου και αποτοξίνωση του σώματος, λαμβάνεις μία γενναία δόση βιταμίνης D και νιώθεις χαρά όπως τα μικρά παιδιά. Αναζήτησε τις εμπειρίες που δεν μπορείς να έχεις σε εσωτερικούς χώρους και αφέσου ελεύθερος με αυτές τις 12 ιδέες για να κάνεις τη φύση το γυμναστήριό σου. Και το σπουδαιότερο: δεν θα σου ζητήσει κανείς συνδρομή!\n1 Βράχο βράχο τον καημό σου: Αν υπάρχει ένας βράχος στο χώρο που προπονείσαι βάλε το ένα πόδι σε αυτό και κάνε lunges. Αν υπάρχει μια απότομη κλίση τρέξε όσο πιο γρήγορα μπορείς πάνω κάτω. Αν υπάρχουν πεσμένα φύλλα παίξε κουτσό ή κάνε άλματα από το ένα στο άλλο.\n2 Στηρίξου στη φύση: Επωφελήσου από τον ανοιχτό χώρο και στήριξε ολόκληρη την προπόνησή σου σε διαφορετικές μορφές μετακίνησης όπως άλματα, πηδήματα που γυμνάζουν το κάτω μέρος του σώματος, ή αναρρίχηση που γυμνάζουν το πάνω μέρος του σώματος.\n3 Βρες ένα δέντρο: και κάνε ό,τι μπορείς να σκεφτείς κοντά σε αυτό ή σε αυτό. Για παράδειγμα πιάσου από ένα κλαδί και κάνε pull-ups, σπρώξε τον κορμό σαν να κάνεις κάμψεις ή κάνε handstand pushups, που η κίνηση είναι κατακόρυφη.\n4 Εξάσκησε την ισορροπία σου: Περπάτησε πάνω σε έναν μεγάλο κορμό που είναι πεσμένος κάτω και κάνε ισορροπία.\n5 Κάνε deadlifting σηκώνοντας φυσικά αντικείμενα όπως μεγάλες πέτρες.\n6 Ασκήσου με το βάρος του σώματός σου κάνοντας squats, burpees, προβολές και pull-ups. Λειτουργούν εξίσου καλά έξω όπως και στο γυμναστήριο και έχουν το πρόσθετο πλεονέκτημα της προπόνησης σε ανώμαλες επιφάνειες που προωθούν την ισορροπία και δουλεύουν καλύτερα το μέσο κορμό.\n7 Κάνε σπριντ όσο πιο γρήγορα μπορείς. Χτίζει δύναμη και ενισχύει την καρδιαγγειακή υγεία.\n8 Κάνε Fartlek (ή «παιχνίδι ταχύτητας»). Αυτό συμβαίνει όταν αλλάζεις την ταχύτητά σου για να περπατήσεις, να τρέξεις ή να σπριντάρεις σε ένα μονοπάτι στο βουνό για κάποιο χρονικό διάστημα (ας πούμε, 10 λεπτά). Το Fartlek είναι η έξτρα βοήθεια που χρειάζεσαι για να αποκτήσεις περισσότερη αερόβια και εναερόβια αντοχή, ενώ συνήθως ο δρομέας δεν εμφανίζει υψηλές τιμές γαλακτικού οξέως, αν δεν ασκείται παραπάνω από το 90% των δυνατοτήτων του (πάνω κάτω). Ταυτόχρονα βοηθάει το καρδιοαναπνευστικό και μυικό σύστημα να προσαρμόζεται γρηγορότερα, λόγω των συχνών εναλλαγών ταχύτητας.\n9 Μιμήσου τις κινήσεις των ζώων: το πώς περπατά το καβούρι, πώς διατείνει το σώμα της μια τίγρης, είναι ωραίοι τρόποι για να δουλέψεις το άνω και κάτω μέρος του σώματός σου. Ακολούθησε ένα πρόγραμμα animalflow που μιμείται κινήσεις ζώων αλλά χρησιμοποιεί και τεχνικές παρκούρ, κινήσεις από την capoeira, ακόμη και breakdancing.\nΔιάβασε περισσότερα: Animal flow: ή πώς θα κάψεις λίπος σε χρόνο μηδέν!\n10 Κάνε κυκλική προπόνηση και τρέξε αν είσαι σε πάρκο ανάμεσα σε δέντρα, παγκάκια, φανοστάτες ή αν είσαι στο ύπαιθρο σε σημεία που έχεις ορίσει (δέντρο, βράχο, ρυάκι). Προγραμμάτισε μια αλληλουχία η οποία διαρκεί περίπου 10 δευτερόλεπτα (για εκρηκτική δύναμη) ή 30 δευτερόλεπτα (για την αντοχή και τη δύναμη ) και επανέλαβε.\n11 Βρες εμπόδια. Τα εμπόδια συνδυάζουν την ευκινησία, τη δύναμη και την αύξηση της ταχύτητας. Κάνε άλμα στις πέτρες ή σε πεσμένα κούτσουρα, σύρσου κάτω από χαμηλά κλαδιά. Κάνε πολλές επαναλήψεις.\n12 Κάνε TRX: Δύο ιμάντες με λαβές μπορείς άνετα να τα πάρεις μαζί σου και να σε βοηθήσουν να γυμναστείς στη φύση. Δέσε τα λάστιχα γύρω από ένα κλαδί δέντρου και έχεις ένα γυμναστήριο στη διάθεσή σου δουλεύοντας όλο το σώμα και εναλλάσσοντας ασκήσεις σε δευτερόλεπτα. Υπάρχουν πάνω από 300 ασκήσεις που μπορείς να κανεις στο TRX οπότε διάλεξε και πάρε. Παρέχει ρυθμιζόμενη αντίσταση ώστε αν είσαι αρχάριος να ξεκινήσεις με ένα εύκολο επίπεδο αντίστασης και προοδευτικά να την αυξάνεις ώστε κάθε φορά να προσφέρεις στο σώμα σου μια νέα πρόκληση.\n12 ιδέες για να φτιάξεις γυμναστήριο στη φύση! επιστροφή στη φύση εμπόδια δάσος βουνό μονοπάτι τρέξιμο προπόνηση κυκλική προπόνηση push ups pull ups κλαδία μίμηση ζώων flartek αναρρίχηση βράχος πέτρες βάρη άσκηση γυμναστική συμβουλές tips ύπαιθρος πάρκο ακτή αμμουδιά


ΜΕΤΑΚΙΝΟΥΜΕΝΗ ΚΤΗΝΟΤΡΟΦΙΑ - Σκοποί - Στόχοι του έργου\nΑΤΕΙΘ – ΘΑΛΗΣ – Η δυναμική του συστήματος μετακινούμενης αιγοπροβατοτροφίας στην Ελλάδα. Επιδράσεις στη βιοποικιλότητα\nΚατανόηση της δυναμικής του συστήματος. Δημιουργία βάσης δεδομένων των μετακινούμενων εκτροφών. Καταγραφή γενετικών χαρακτηριστικών των εκτρεφόμενων ζώων.\nΑποκάλυψη των πολυλειτουργικών χαρακτηριστικών του συστήματος.\nΕντοπισμός των πλεονεκτημάτων του συστήματος, λαμβάνοντας υπόψη την προστασία του περιβάλλοντος και την ανάπτυξη μειονεκτικών περιοχών.\nΑνάλυση του κοινωνικοοικονομικού προφίλ των μετακινούμενων εκτροφών και των εκτροφέων.\nΒελτίωση της γνώσης σε ό,τι αφορά τη διαχείριση των βοσκοτόπων.\nΕξέταση της ποιότητας του γάλακτος και των γαλακτοκομικών προϊόντων.\nΤα Ερευνητικά Προγράμματα «Θαλής» (συνολικού προϋπολογισμού ca. 140.000.000€) χρηματοδοτούνται από το Επιχειρησιακό Πρόγραμμα «Εκπαίδευση και Δια Βίου Μάθηση» με τη συγχρηματοδότηση του Ευρωπαϊκού Κοινωνικού Ταμείου (ΕΚΤ)\nΑπό την ανταγωνιστική διαδικασία αξιολόγησης (με διεθνείς κριτές) αναδείχθηκαν και προκρίθηκαν προς χρηματοδότηση οι προτάσεις που συγκέντρωσαν άριστη βαθμολογία και σε πολλές περιπτώσεις επαινέθηκαν από τους διεθνείς αξιολογητές. Ο συνολικός προϋπολογισμός των έργων ανέρχεται σε ca.140.000.000€. Πρόκειται για πρωτοβουλίες που διακρίνονται για την καινοτομία τους, την κρισιμότητα της θεματικής που αντιμετωπίζει η πρόταση και την άριστη σύνθεση της επιστημονικής τους ομάδας.


Ελίζα - Ειρήνη: Η ατίθαση, εξομολογητική ηλεκτρονική μουσική της Calmdown | LiFO\nΓια την Ελίζα-Ειρήνη, την αυτοδίδακτη τραγουδίστρια που γράφει, συνθέτει και ηχογραφεί ηλεκτρονική μουσική με βάση το Βερολίνο με το όνομα Calmdown, η ειλικρίνεια, ο αυθορμητισμός, η αυθεντικότητα και η δημιουργική ελευθερία είναι πιο σημαντικά συστατικά για την τέχνη της απ' ό,τι η επιτυχία.\nΓια την Ελίζα-Ειρήνη, την αυτοδίδακτη τραγουδίστρια που γράφει, συνθέτει και ηχογραφεί ηλεκτρονική μουσική με βάση το Βερολίνο με το όνομα Calmdown (το οποίο γράφεται «cålɱ↓»), η ειλικρίνεια, ο αυθορμητισμός, η αυθεντικότητα και η δημιουργική ελευθερία είναι πιο σημαντικά συστατικά για την τέχνη της απ' ό,τι η επιτυχία.\n«Στην κοινωνία που ζούμε δεν μας μαθαίνουν να είμαστε ειλικρινείς, να λέμε πραγματικά αυτό που νιώθουμε και πιστεύουμε χωρίς να φοβόμαστε» μου εξηγεί και συνεχίζει: «Εγώ έχω μάθει να προχωράω με βάση το ένστικτό μου. Η μουσική είναι το μόνο πεδίο στο οποίο μπορώ να κάνω ό,τι θέλω και να εκφράζω τι άνθρωπος είμαι πραγματικά, οπότε γιατί να τη φθείρω για την επιτυχία; Γενικά, πιστεύω πως η τέχνη και η ζωή ενός καλλιτέχνη πρέπει να συνδέονται και όχι να διαχωρίζονται, προκειμένου να βγει κάτι πραγματικά αληθινό».\nΣε αυτούς τους τρεις δίσκους καταγράφει, με ήχο που αντανακλά την εκάστοτε ψυχική της κατάσταση, τα σταθερά βήματά της από την κατάθλιψη και το συναισθηματικό τέλμα στην ειλικρίνεια και στο αγκάλιασμα των πραγματικών της σκέψεων και συναισθημάτων, όσο τρομαχτικά και αν φάνταζαν.\nΌλες αυτές οι θαρραλέες συνειδητοποιήσεις, βέβαια, δεν προέκυψαν από τη μια μέρα στην άλλη. Χρειάστηκε να περάσει από πολλές συναισθηματικές δοκιμασίες με φόντο το συναρπαστικό Βερολίνο και να γράψει μάλιστα τη αυτο-θεραπευτική τριλογία με τίτλο «Cråwl to exit» προκειμένου να καταφέρει να αποδεχτεί τον αληθινό της εαυτό.\nΣε αυτούς τους τρεις δίσκους καταγράφει, με ήχο που αντανακλά την εκάστοτε ψυχική της κατάσταση, τα σταθερά βήματά της από την κατάθλιψη και το συναισθηματικό τέλμα στην ειλικρίνεια και στο αγκάλιασμα των πραγματικών της σκέψεων και συναισθημάτων, όσο τρομαχτικά και αν φάνταζαν. Την ρωτάω, λοιπόν, πώς αυτοί οι δίσκοι την βοήθησαν να αντικρίσει καθαρά την επόμενη μέρα.\nCalmdown-We will win darling\n«Η τριλογία προέκυψε στην πορεία, δεν την είχα από την αρχή στο μυαλό μου. To πρώτο άλμπουμ, το "We will make it, darling, We will win, darling" ήταν η φάση της φρίκης. Ο ήχος είναι minimal, πολύ μελαγχολικός και σκοτεινός, εκπέμπει γενικότερα μια μουντάδα. Είναι ένα άλμπουμ που θα μπορούσα να το είχα ονομάσει "Σφαλιάρα", γιατί είχα φάει μια μεγάλη εκείνη την περίοδο. Τα πάντα με φόβιζαν και τα μηδένιζα. Ένιωθα πως κορόιδευα τον εαυτό μου και δεν ήμουν ειλικρινής.\nΈτσι ήρθε το επόμενο βήμα, η ειλικρίνεια, με το "Honest Ep". Εδώ κολλάνε η επιτυχία και οι προσδοκίες, καθώς, κόβοντας και ράβοντας συνεχώς τον δίσκο για να αρέσει, ένιωθα πως είχα χάσει τον αυθορμητισμό μου, τον ίδιο μου τον εαυτό. Έτσι παράτησα ό,τι έφτιαχνα και βασίστηκα στις πρώτες μελωδίες, στις πρώτες ιδέες. Και, ναι, η τριλογία με βοήθησε να φτιάξω τον χαρακτήρα μου, να μάθω να αποδέχομαι τις ήττες, την απόρριψη και το ποια είμαι πραγματικά».\nΓια να πάρουμε την ιστορία από την αρχή, η Ελίζα-Ειρήνη γεννήθηκε και μεγάλωσε στην Τήνο, όταν «το νησί δεν είχε ακόμη δρόμους, κάναμε βόλτα με τα γαϊδουράκια, το νερό κοβόταν και μετά το μπάνιο στην θάλασσα πλενόμασταν με μπουκάλια νερό», όπως μου σχολιάζει με μια νοσταλγία στα λόγια της.\nΒίωσε τόσο τα θετικά τού να μεγαλώνεις σε ένα νησί των Κυκλάδων, όπως είναι η φύση και η ανεμελιά, όσο και τις αρνητικές πτυχές που χαρακτηρίζουν μια κλειστή, ελληνική, συντηρητική κοινωνία, στην οποία μετράει «το τι θα πουν οι άλλοι».\nΌσον αφορά τα πρώτα της μουσικά ερεθίσματα, θυμάται να έχει μεγαλώσει μέσα σε ένα περιβάλλον στο οποίο το τραγούδι και η αγάπη για τη μουσική αφθονούσαν.\n«Ο πατέρας μου έβαζε τέρμα τα ηχεία και ακουγόταν συνεχώς μουσική στο σπίτι, ενώ οι θείοι μου τραγουδούσαν τόσο δυνατά που μας άκουγε όλη η γειτονιά!» σχολιάζει.\nΗ πρώτη της επαφή με κάποιο μουσικό όργανο έγινε όταν άρχισε δειλά-δειλά να παίζει κάποιες νότες από τις κινηματογραφικές ερμηνείες της Βουγιουκλάκη, αλλά όλα άλλαξαν όταν μια μέρα έκανε βόλτα με το ποδήλατο και έτυχε να ακούσει από τη διπλανή σχολή πιάνου μια υπέροχη μελωδία, με αποτέλεσμα να μαγευτεί και να ζητήσει από τον πατέρα της να την γράψει σε αυτήν.\nΗ ζωή στο νησί ήταν όμορφη, αλλά κάποια στιγμή ένιωσε την ανάγκη να φύγει από την Τήνο και να εξερευνήσει την άγρια πλευρά της ζωής. Η πρώτη προειδοποίηση ήρθε στα 16 της, όταν έγραψε στον πατέρα της ένα γράμμα, λέγοντάς του πως μια μέρα θα φύγει από το σπίτι.\nΑυτό έγινε τελικά όταν έφτασε 20 χρονών και αποφάσισε να φύγει για το Βερολίνο, επιθυμώντας να ανακαλύψει τις ρίζες της Γερμανίδας μητέρας της.\n«Θυμάμαι να βρίσκομαι στο αεροδρόμιο και να χαιρετάω τους φίλους μου, χωρίς να νιώθω καθόλου στενοχωρημένη. Ήμουν χαρούμενη και επιτέλους ελεύθερη» μου αναφέρει χαρακτηριστικά.\n«Οι πρώτοι μήνες στο Βερολίνο ήταν δύσκολοι, καθώς μιλούσα γερμανικά σαν 5χρονη και τα αγγλικά μου ήταν άθλια. Είχα όμως μια φίλη εκεί που με βοήθησε να βρω συγκάτοικο και όλα έγιναν πιο εύκολα. Επίσης είχα κάποια χρήματα στην άκρη, βρήκα δουλειά, φίλο, γράφτηκα στην Deutsche Pop Akademie και πάρταρα συνέχεια για ένα 6μηνο. Ευτυχώς, πρόλαβα το καλό Βερολίνο, γιατί τώρα έχει γίνει πιο επιφανειακό» μου αφηγείται.\nΤα πράγματα άλλαξαν αιφνίδια όταν χώρισε. Ως αντίδραση σε αυτόν το χωρισμό ταξίδεψε στην Ινδία και όταν γύρισε παράτησε τη μουσική σχολή, καθώς ένιωθε να της περιορίζει τη δημιουργικότητα που αναζητούσε («μας μάθαιναν πώς να φτιάξουμε το τέλειο πoπ κομμάτι με επιχειρηματικό πνεύμα»), δημιούργησε το προσωπικό της πρότζεκτ Calmdown και έγραψε την προαναφερθείσα τριλογία για να αντιμετωπίσει τα ψυχολογικά της προβλήματα.\nΈνα από τα μαθήματα που κράτησε μετά την ολοκλήρωση της μουσικής της αυτο-θεραπείας είναι πως δεν πρέπει να παίρνει και τόσο σοβαρά τον εαυτό της. Αυτό γίνεται φανερό στο νέο της άλμπουμ με τίτλο «Calmdown Airlines» που κυκλοφόρησε τον Φεβρουάριο.\nΕίναι ένα ακομπλεξάριστο και εντελώς απελευθερωμένο κράμα από διάφορα μουσικά είδη (electro-pop, τζαζ, ψυχεδέλεια, ambient κ.ά.), μέσα από το οποίο η Ελληνίδα μουσικός πραγματεύεται το θέμα της απόστασης ως τη γέφυρα που μας ενώνει αλλά και το κενό που μας χωρίζει από τους ανθρώπους, τα μέρη και τη ζωή που επιθυμούμε.\n«Ήθελα να φτιάξω ένα πιο χαλαρό άλμπουμ, χωρίς πολλή σκέψη και βάθος, αντίθετα με τα παλιότερά μου. Ικανοποίησε την ανάγκη μου να δραπετεύσω από την πραγματικότητα, να απολαύσω το ταξίδι, να αφήσω πίσω αυτά που δεν θέλω, να κρατήσω τα καλά και να πάω παρακάτω» μου απαντάει όταν την ρωτάω ποιες σκέψεις γέννησαν τον νέο δίσκο.\nΣτο πρώτο single και ίσως το πιο ωραίο κομμάτι του νέου της δίσκου με τίτλο «Silly Questions» εξομολογείται «I am in Love» και περιγράφει τις σκέψεις που συνεπάγεται ένας έρωτας, ταλαιπωρημένος πιθανώς από το παρελθόν και την απόσταση. Την ρωτάω, λοιπόν, αν πιστεύει στον έρωτα.\n«Ναι, πιστεύω. Ερωτεύομαι πολύ συχνά, όχι μόνο ανθρώπους αλλά και καταστάσεις, αντικείμενα, βιβλία κ.λπ. Γενικά, ο έρωτας είναι μια κινητήρια δύναμη, σε γεμίζει ενέργεια και αν δεν υπάρχει στη ζωή μου δεν αισθάνομαι καλά. Γι' αυτό πολύ μεγάλο μέρος του χρόνου μου το περνάω προσπαθώντας να ερωτεύομαι τη ζωή. Και είναι πολύ ωραία όταν συμβαίνει αυτό» μου απαντάει με καθαρή σκέψη.\nΠάντως, συζητώντας με την Ελίζα-Ειρήνη, καταλαβαίνω όλο και περισσότερο πως όλα καταλήγουν στην αρχική πρόταση του άρθρου: γι' αυτήν ισοδύναμο της επιτυχίας είναι η ελευθερία, κάθε είδους.\nΕίναι χαρακτηριστικό πως κάνει τα πάντα μόνη της: γράφει τους δίσκους, κάνει την παραγωγή τους, φτιάχνει το artwork, έχει δικό της site − γενικά η αυτονομία που έχει κατακτήσει αυτά τα χρόνια, τόσο η συναισθηματική όσο και η καλλιτεχνική, είναι αξιοθαύμαστη.\n«Πιστεύω πως η ελευθερία είναι μια κατάσταση του μυαλού» υπογραμμίζει και συνεχίζει τη σκέψη της: «Ελευθερία στην προκειμένη φάση σημαίνει για μένα ότι και κανένας να μη θέλει να συνεργαστεί μαζί μου, μπορώ να βγάλω ένα άλμπουμ μόνη μου και να το κάνω όπως θέλω. Δεν με νοιάζει αν θα πουλήσει ή όχι. Έμαθα να τα κάνω όλα μόνη μου επειδή δεν είχα ποτέ τόσο πολλά χρήματα για να τα κάνουν άλλοι για μένα. Ήθελα να δω μέχρι πού μπορώ να πάω και δεν είχα όρεξη να ακούω ψεύτικες υποσχέσεις. Θα είμαι επιτυχημένη μόνο αν δεν φοβάμαι τίποτα και δεν εξαρτώμαι από κανέναν».\nΥπό αυτή την έννοια, η Ελίζα-Ειρήνη είναι ήδη πετυχημένη. Η προσωπική ελευθερία που έχει κερδίσει και η ατίθαση μουσική που δημιουργεί επισφραγίζουν τις προσπάθειές της και με το παραπάνω.\nΗ Calmdown παίζει μαζί με τους Grey Paris Trio στις 25 Απριλίου στο Faust.\nΠαρακάτω θα βρείτε χρήσιμα links για να ακούσετε και να αγοράσετε τη μουσική της Calmdown.


Σπουδαία ανακάλυψη στην Ιεράπετρα! Στο φως Μινωικός τάφος . Τα πρώτα στοιχεία που «δίνει» | NewsPistol - Πεθαίνεις να μάθεις...\nΣπουδαία ανακάλυψη στην Ιεράπετρα! Στο φως Μινωικός τάφος . Τα πρώτα στοιχεία που «δίνει»\n09/08/2018 - ΕΛΛΑΔΑ


Έργα αποκατάστασης του γηπέδου του Μαγνησιακού από την Περιφέρεια Θεσσαλίας - aftodioikisinews.gr\nHome/Περιφέρειες/Θεσσαλία/Έργα αποκατάστασης του γηπέδου του Μαγνησιακού από την Περιφέρεια Θεσσαλίας\nΈργα αποκατάστασης του γηπέδου του Μαγνησιακού από την Περιφέρεια Θεσσαλίας\nΈργα αποκατάστασης του γηπέδου του Μαγνησιακού, συνολικού προϋπολογισμού 148.800 ευρώ, θα ξεκινήσουν το αμέσως προσεχές χρονικό διάστημα από την Περιφέρεια Θεσσαλίας, καθώς η Οικονομική Επιτροπή της Περιφέρειας ενέκρινε το αποτέλεσμα του διαγωνισμού του εν λόγω έργου.\nΌπως ανέφερε σε δηλώσεις του ο Περιφερειάρχης Θεσσαλίας Κώστας Αγοραστός: «Σε συνεργασία με την Αντιπεριφερειάρχη Μαγνησίας και Σποράδων κ. Δωροθέα Κολυνδρίνη και τους περιφερειακούς συμβούλους, χρηματοδοτούμε και υλοποιούμε έργα αθλητισμού που αναβαθμίζουν και εκσυγχρονίζουν τις υπάρχουσες δομές. Συντηρούμε αθλητικούς χώρους, στεκόμενοι με σεβασμό και ενδιαφέρον στους αθλούμενους και τους αθλητικούς συλλόγους, επιδιώκοντας να δώσουμε σύγχρονους αθλητικούς χώρους στη νεολαία».\nΤο έργο αφορά στην προμήθεια και τοποθέτηση νέου συνθετικού χλοοτάπητα τελευταίας γενιάς στα πλαίσια της απαιτούμενης αναβάθμισης του γηπέδου ποδοσφαίρου του Γυμναστικού Συλλόγου Βόλου «ΜΑΓΝΗΣΙΑΚΟΣ». Η εργασία θα εκτελεστεί στον αγωνιστικό χώρο του βοηθητικού γηπέδου και περιλαμβάνει την αντικατάσταση του υφιστάμενου τάπητα και τη δημιουργία σύγχρονου αγωνιστικού χώρου με συνθετικό χλοοτάπητα νέας γενιάς προδιαγραφών κατά FIFA QUALITY. Ο όρος συνθετικός χλοοτάπητας νέας γενιάς περιγράφει το σύστημα που αποτελείται από νήματα πολυαιθυλενίου, όμοια με φυσικό γρασίδι, τα οποία συγκρατούνται σε μια ειδική βάση από μείγμα πολυπροπυλενίου ή latex και πολυουρεθάνης. Τα υλικά πληρώσεως θα είναι χαλαζιακή άμμος και κόκκοι ελαστικού (SBR).\nΜεταφορά της υπάρχουσας περίφραξης και τη διαμόρφωση γραμμικού φρεατίου (σε συνέχεια του υφιστάμενου) περιμετρικά αυτής καθώς και μεταφορά τεσσάρων προβολέων.\nΟι ως άνω εργασίες θα γίνουν στα πλαίσια της συναφθείσας Προγραμματικής Σύμβασης μεταξύ της Περιφέρειας Θεσσαλίας και του Αθλητικού Συλλόγου Βόλου «ΜΑΓΝΗΣΙΑΚΟΣ».\nΑγοραστός γήπεδο Μαγνησιακός Περιφέρεια Θεσσαλίας\nΣυνεδρίασε η Επιτροπή Παρακολούθησης του ΠΕΠ Θεσσαλίας 2014-2020\nΟλοκληρωμένη παρέμβαση για τους αστέγους στα Τρίκαλα από την Περιφέρεια Θεσσαλίας\nΠαρεμβάσεις στο οδικό δίκτυο της Μαγνησίας


4+1 tips για να δημιουργήσεις σωστές διαφάνειες στο powerpoint\nΧρόνος: 9minΕνημέρωση: 02 Φεβ 2022\nΥπάρχουν tips και συμβουλές για να δημιουργήσεις σωστές και ελκυστικές διαφάνειες στο powerpoint και γενικότερα στην παρουσίασή σου. Όσο το Digital Transformation μπαίνει ολοένα και περισσότερο στην ζωή μας, η δημιουργία διαφανειών σε παρουσιάσεις γίνεται ολοένα και πιο απαραίτητη, ολοένα και πιο συχνή!\nΟι διαφάνειες στο powerpoint δημιουργούνται για να σε υποστηρίξουν και αυτό σημαίνει πως αν δεν κρατήσεις το ενδιαφέρον του κοινού σε εσένα, έχεις αποτύχει. Η λύση δεν είναι μια και σίγουρα προκύπτει από το πόσο εσύ θέλεις να κάνεις τη διαφορά.\nΚέντρισε από την αρχή μιας παρουσίασης το ενδιαφέρον του κοινού\nΚέντρισε το ενδιαφέρον του κοινού\nΜια ομιλία, μια παρουσίαση ενός θέματος, διάλεξη ή μάθημα μπορεί να είναι απερίγραπτα βαρετό, αλλά και εξαιρετικά ενδιαφέρον! Όλα σχετίζονται με το πόσο πολύ θέλει ο ομιλητής να μας κεντρίσει το ενδιαφέρον. Σκεφτείτε 45 λεπτά με διαφάνειες που δείχνουν μόνο μαθηματικούς τύπους. Σκεφτείτε τώρα, στα 45 αυτά λεπτά να έχετε δει πρακτικές εφαρμογές της θεωρίας των μαθηματικών, παραδείγματα, καθημερινές καταστάσεις που απλά δεν τα είχατε παρατηρήσει.\nΠροσπάθησε να φτιάξεις τις διαφάνειες έτσι ώστε να κεντρίσεις το ενδιαφέρον στην ΑΡΧΗ, στην ΜΕΣΗ και στο ΤΕΛΟΣ της παρουσίασης.\nΧρησιμοποίησε τους παρακάτω τρόπους για να κεντρίσεις το ενδιαφέρον του κοινού σου:\nΑναφορά πρακτικής εφαρμογής του θέματος που θα συζητηθεί, ώστε να συνδεθεί με την πραγματικότητα.\nΤο storrytelling αφορά την τεχνική που η παρουσίαση ξεκινά με μια ιστορία.\nΈνα μικρό απόσπασμα από βίντεο, προκαλεί χαλάρωση και δημιουργεί ένα ευδιάθετο κλίμα.\nΓενικές ερωτήσεις στο κοινό πχ. πόσοι έχουν ξαναβρεθεί σε μια παρουσίαση\nΑναφορά κάποιου αστείου, προκαλεί και αυτό ένα πιο χαλαρό κλίμα.\nΟ άνθρωπος είναι ένας οργανισμός που λειτουργεί με συναισθήματα. Προκαλώντας ένα θετικό συναίσθημα στην αρχή, έχεις καταφέρει να κεντρίσεις το ενδιαφέρον του και να είναι πραγματικά συντονισμένος σε όσα έχεις να του πεις. Προσπάθησε να δημιουργήσεις:\nΔώσε έμφαση στο περιεχόμενο και στο design\nΟι εποχές έχουν αλλάξει και πλέον οι διαφάνειες στο powerpoint με σκέτο κείμενο χωρίς εικόνα, highlight περιεχόμενο, έμφαση σε κάποια φράση είναι δυσνόητη. Προφανώς και θα καταλάβει το κοινό περί τίνος πρόκειται, αλλά αν ο στόχος είναι να διαβαστεί η διαφάνεια από την αρχή μέχρι το τέλος, ο δικό σου ρόλος τότε ποιος είναι;\nΔώσε έμφαση σε λέξεις και φράσεις δημιουργώντας highlight περιεχόμενο\nHighlight περιεχόμενο είναι οι λέξεις, φράσεις και προτάσεις εκείνες που αν τις διάβαζες ο ίδιος θα τις έκανες highlight με έναν μαρκαδόρο. Εκτός από τις παραγράφους, μπορείς να χρησιμοποιήσεις κεφαλίδες, quote και κουκκίδες. Δεν είναι απαραίτητο να χρησιμοποιήσεις πάντα το ίδιο μέγεθος γραμματοσειράς. Δες αυτό το άρθρο που γράψαμε, υπάρχουν κεφαλίδες, υπάρχουν bold λέξεις και έχουμε προσπαθήσει να δώσουμε έμφαση εκεί που θέλουμε. Δίνουμε έμφαση στο περιεχόμενο που θέλουμε λοιπόν, με χρώμα και κάνοντας το πιο bold από τα υπόλοιπα ή αλλάζοντας το μέγεθος της γραμματοσειράς.\nΠώς μπορείς να δημιουργήσεις highlight περιεχόμενο;\nΣχήματα και γραφικές παραστάσεις\nΔιάφορα μεγέθη ανάλογα με την έμφαση που θέλεις να δώσεις\nΆφησε κενό και χρησιμοποίησε την συνοχή για να ομαδοποιήσεις το κείμενό σου\nΑπό το άσπρο στο μαύρο, από το σκούρο στο λευκό. Αυτό είναι μια αντίθεση και μελέτες έχουν δείξει πως βοηθάει το μάτι μας για να ξεχωρίσουμε κείμενα με τίτλους και παραγράφους. Οι τάσεις το 2020 δείχνουν ότι όσον αφορά το digital transformation επιχειρήσεων, το contrast είναι απαραίτητο, καθώς μπορεί να δώσει έμφαση σε ό,τι θεωρούμε εμείς σημαντικό!\nΠρόσεξε λοιπόν το χρώμα του background στις διαφάνειες σου, γιατί στο τέλος αυτό θα αποτυπωθεί σε έναν projector και αυτό σημαίνει πως το χρώμα θα αλλοιωθεί σύμφωνα με τις αντιθέσεις και τα χαρακτηριστικά του projector. Συνήθως, οι περισσότεροι Projectors δεν έχουν τόσο καλή αντίθεση και έτσι μια αντίθεση πράσινο – μπλε που μπορεί στον υπολογιστή σου να φαίνεται μια χαρά, στην πραγματικότητα να κουράζει το μάτι.\nΔιαφάνειες με χρώματα βάση μιας παλέτας\nΌσον αφορά τα χρώματα, πρέπει να υπάρχει μια αρμονία. Θα έχεις σίγουρα δει διαφάνειες σε διάφορες παρουσιάσεις με χρώματα που δεν είναι και τόσο εύκολο να διακρίνεις τι γράφουν. Μία διαφάνεια με κίτρινο, κόκκινο, μπλε και πράσινο μαζί μπορεί να μπερδέψει την όρασή μας και να κουράσει το μυαλό μας. Για συνδυασμούς χρωμάτων δες εδώ.\nΠροσθήκη φωτογραφιών ή βίντεο ή γραφήματα\nΚατά την δημιουργία μιας παρουσίασης, υπάρχουν πρότυπα που μπορείς να ακολουθήσεις. Ένα πρότυπο έχει κάποιες προκαθορισμένες διαφάνειες, ένα προκαθορισμένο στυλ και απευθύνεται σε ένα συγκεκριμένο κοινό. Είναι διαφορετικό το πρότυπο που πρέπει να ακολουθήσεις για μια διάλεξη σε ένα πανεπιστήμιο και διαφορετικό από αυτό που θα απευθυνθεί σε ένα CEO ή στον διευθυντή μιας τράπεζας.\nΠαραπάνω έχουμε παραθέσει κάποιες διαφάνειες στο powerpoint που χρησιμοποιούν εικόνες και όπως καταλαβαίνεις υποστηρίζουν τον ομιλητή. Οι εικόνες, το βίντεο και τα γραφήματα που μπορείς να προσθέσεις σου δίνουν έναν τρόπο να μεταδώσεις αυτό που θέλεις με οπτικοακουστικό υλικό και στατιστικά. Σίγουρα είναι καλύτερο από το να παραθέσεις μία λίστα με όσα έχεις να πεις ή να γράψεις μεγάλους παραγράφους.\nΠρόσεχε το πλήθος των διαφανειών σε σχέση με τον συνολικό χρόνο\nΣυνήθως, ο χρόνος μιας παρουσίασης είναι περιορισμένος. Στην περίπτωση που δεν είναι περιορισμένος θα πρέπει εσύ να τον περιορίσεις. Το συνολικό πλήθος των διαφανειών σε μια παρουσίαση, θα πρέπει να είναι συσχετισμένο με τον συνολικό χρόνο που έχεις στην διάθεσή σου. Συνεπώς, το πρώτο βήμα είναι να καθορίσεις ο ίδιος τη διάρκεια που θα παρουσιάσεις ή να ρωτήσεις τον οικοδεσπότη του event.\nΚάποιες από τις διαφάνειες στο powerpoint θα πρέπει να αφορούν τη δομή, τα περιεχόμενα και τις ενότητες που πρόκειται να παρουσιάσεις. Σε αυτές τις διαφάνειες συνήθως δεν πρέπει να εστιάσεις, αλλά να δώσεις μια γεύση από την συνολική εικόνα της παρουσίασης. Μια διαφάνεια που να περιγράφει όλα τα περιεχόμενα της παρουσίασης με γενικούς τίτλους είναι ό,τι καλύτερο μπορεί να δει το κοινό σου, πριν ακόμη ξεκινήσεις να μεταδίδεις την ουσία της παρουσίασης.\nΣτο τέλος της παρουσίασης, θα πρέπει να έχεις μία με δύο διαφάνειες σχετικές με στοιχεία επικοινωνίας. Ανάλογα το κοινό και τον χώρο στον οποίο παρουσιάζεις, κάποιοι μπορεί να θέλουν να επικοινωνήσουν μαζί σου μετά το πέρας της παρουσίασης. Άρα, τοποθετώντας με ευδιάκριτο τρόπο τα κοινωνικά σου δίκτυα, ένα email ή κάποιο άλλο στοιχείο που θεωρείς χρήσιμο, γλιτώνεις ερωτήσεις και βοηθάς το κοινό να έρθει σε επικοινωνία μαζί σου.\nΤέλος, αρκετές φορές ακόμη και αν δεν παρουσιάζονται όλες οι διαφάνειες στο powerpoint, είναι καλή τακτική να υπάρχουν κάποιες extra διαφάνειες στο τέλος. Ο σκοπός των extra διαφανειών, μπορεί να είναι είτε να παρουσιαστούν αν μένει χρόνος στο τέλος, είτε να χρησιμοποιηθούν πάνω σε κάποιες ερωτήσεις. Ας πάρουμε για παράδειγμα μια διάλεξη για την ψυχολογία. Εάν ο καθηγητής τα τελευταία 3 χρόνια έχει δεχτεί 50 φορές την ίδια ερώτηση (η οποία ίσως δεν σχετίζεται και τόσο με την διάλεξη), μπορεί να την προσθέσει στο τέλος της παρουσίασης.\nΔημιούργησε ένα πλάνο παρουσίασης\nΔεδομένου ότι γνωρίζεις τον συνολικό χρόνο της παρουσίασης ως επόμενο βήμα, καλό είναι να δημιουργήσεις ένα πλάνο παρουσίασης. Το πλάνο παρουσίασης δεν είναι τίποτα άλλο από την δημιουργία όλων των επιμέρους τμημάτων που θα πρέπει να ακολουθήσεις κατά την διάρκεια της παρουσίασης. Ο στόχος της παρουσίασης, είναι να εξηγήσεις κάποιο θέμα και να μιλήσεις για ένα topic. Άρα λοιπόν, στο τέλος της παρουσίασης αυτό για το οποίο θα μιλήσεις πρέπει να είναι κατανοητό από το μεγαλύτερο μέρος του κοινού που σας παρακολουθεί. Για να γίνει αυτό, είναι πολύ καλή πρακτική να χωρίσεις τον συνολικό διαθέσιμο χρόνο στις εξής ενότητες:\nΕισαγωγή στο θέμα της παρουσίασης\nΒασικός κορμός της παρουσίασης\nΠρακτικές εφαρμογές ή demo με οπτικοακουστικό υλικό.\nΚοινωνική συναναστροφή και ανταλλαγή απόψεων\nΣτην ενότητα αυτή ο στόχος είναι να γίνει μια εισαγωγή στο τι θα παρουσιαστεί. Πολλές φορές ένα μέρος του κοινού δεν έχει καμία ιδέα για αυτό που πρόκειται να συζητηθεί και ένα άλλο μέρος μπορεί να έχει κάποιες στοιχειώδεις γνώσεις. Πριν ξεκινήσει λοιπόν η παρουσίαση είναι καλή πρακτική να γίνει μια εισαγωγή με απλά και κατανοητά λόγια, ίσως και με κάποιο παράδειγμα. Μπορείς επίσης να ρωτήσεις και το κοινό για κάποιες απόψεις επί του θέματος. Έτσι, αρχίζει να νιώθει πιο ενεργό και πως έχει έναν παραπάνω ρόλο από το να είναι απλός παρατηρητής.\nΈχοντας κάνει μια εισαγωγή στο θέμα της παρουσίασης, ακολουθεί ο βασικός κορμός της παρουσίασης σας, ο οποίος ενδεχομένως να χωρίζεται και σε δύο ή παραπάνω τμήματα ανάλογα την διάρκεια. Μια καλή τακτική είναι κάθε 30 λεπτά ουσιώδης εξήγησης ενός topic, να κάνεις ένα διάλειμμα για να μπορεί το κοινό σου να το αφομοιώσει λίγο- λίγο. Στατιστικά, οι παρουσιάσεις που διαρκούν 1:30 ώρα και παραπάνω, κουράζουν το κοινό και έχουν ως αποτέλεσμα ένα βαρετό κλίμα χωρίς να υπάρχει αφομοίωση σε όσα παρουσιάζονται.\nΠαρουσίασε κάποιες πρακτικές εφαρμογές ή demo\nΕπιπλέον, θα πρέπει να προσθέσεις ένα χρονικό διάστημα με κάποιο demo, πρακτική εφαρμογή και γενικότερα οπτικοακουστικό υλικό. Αυτό θα δώσει μια αίσθηση διασκέδασης και θα βοηθήσει το κοινό σου να συνδέσει την παρουσίαση με την πρακτικότητα και την καθημερινότητα στην οποία ζει.\nΕισαγωγή βίντεο από το Youtube ή το Vimeo.\nΣύνδεσμος σε μια δικιά σας σελίδα με το demo.\nΕνσωματωμένο βίντεο που έχετε τραβήξει οι ίδιοι (προτείνετε σε καταστάσεις δεν μπορείς για τεχνικούς λόγους να έχετε άμεση πρόσβαση σε live demo)\nΕικόνες παρουσιάζοντας σχετικές πρακτικές εφαρμογές στην καθημερινότητα μας.\nΑφιερώστε ένα χρονικό διάστημα για ερωτήσεις και απορίες\nΤέλος, οι καλύτερες παρουσιάσεις έχουν ένα χρονικό διάστημα από 5 λεπτά μέχρι και 30 λεπτά μόνο και μόνο για ερωτήσεις και απορίες. Ειδικά αν το θέμα που παρουσιάζεις είναι αρκετά σύνθετο, το χρονικό αυτό διάστημα θα βοηθήσει ιδιαίτερα. Δοκίμασε το και θα δεις πως υπάρχουν απορίες. Ο χρόνος των ερωτήσεων είναι ένα από τα πιο δυνατά εργαλεία που έχεις στο χέρι σου!\nΟι ερωτήσεις σε μια παρουσίαση είναι το feedback που χρειάζεσαι, για να βελτιώσεις την δομή σε κάποιες διαφάνειες ή ακόμη και τον τρόπο που τις παρουσιάζεις στο κοινό! Μην το αγνοείς!\nΑν και αυτή η ενότητα εξαρτάται από τον τύπο και το μέρος της παρουσίασης, όταν και εφόσον είναι εφικτό είναι καλό να αφιερώνεις 5 λεπτά για κοινωνική συναναστροφή με το κοινό σου. Αυτό σημαίνει πως αφού τελειώσει η παρουσίαση μπορεί να υπάρχουν πιο στοχευμένες και ιδιαίτερες ερωτήσεις. Μπορεί επίσης να γνωρίσεις άτομα που να θέλουν κάποιου είδους συνεργασία. Κανείς δεν ξέρει ποιος μπορεί να βρίσκεται στην παρουσίαση και τι επιρροή ασκείται πάνω του. Το μόνο σίγουρο είναι πως πρέπει να φροντίσεις να έχεις κάποια business card ή έναν άλλο τρόπο να ανταλλάξεις στοιχεία επικοινωνίας\nΘυμήσου πως οι διαφάνειες στο powerpoint μπορεί να είναι η αφορμή για γνωριμίες που δεν το περίμενες!\nΗ Google προσφέρει δωρεάν εργαλεία για να δημιουργήσεις τις διαφάνειες σου με 1 κλικ. Ξεκίνα την παρουσίαση σου άμεσα εδώ. Διάβασε περισσότερα για το πως μπορείς να δημιουργήσεις την δικιά σου παρουσίαση εδώ.\nΟι διαφάνειες στο powerpoint δημιουργούνται για να σε υποστηρίξουν\nΕκτός από το powerpoint της Microsoft, υπάρχουν και άλλα εργαλεία δωρεάν που μπορείς να τα βρεις εδώ\nΦτιάξε ένα πλάνο και δόμησε σωστά τον χρόνο σου. Το μεγαλύτερο πρόβλημα είναι να βγεις εκτός χρόνου.\nΚάνε πρόβες, πρόβες, πρόβες, πάρα πολλές πρόβες πριν ανέβεις σε μια σκηνή (χρησιμοποίησε χρονόμετρο).\nΠροηγούμενο Άρθρο\tΕργασία από το Σπίτι: Όλα όσα πρέπει να ξέρεις\nΕπόμενο Άρθρο\tΕπαγγελματικός Προσανατολισμός και Συμβουλευτική Καριέρας


Φυσικοί λιποδιαλύτες: 25 τροφές που τρως χωρίς ενοχές και…\nNtinos\t Oct 29, 2021\nΛιποδιαλύτες: Όχι, μην πάει το μυαλό σας σε φάρμακα. Τροφές που επιταχύνουν την καύση των θερμίδων. Δεν είναι τόσο απλό το να χάσεις λίγα κιλά. Για να χάσει…\nΗ δίαιτα της Έλενα Παπαρίζου τη βοηθάει να μην παίρνει περιττό βάρος και να διατηρεί μία άψογη σιλουέτα, χωρίς να χρειάζεται να πεινάει. Στην εν λόγω δίαιτα…\nNtinos\t Mar 25, 2021\nΠαρασκευάστε ένα απλό και φυσικό ρόφημα για να κάψετε το λίπος εύκολα. Η σέλινοριζα και το λεμόνι κάνουν ένα τέλειο δίδυμο που ενισχύει την πέψη και καίει το λίπος. Αυτό το ρόφημα θα απαλύνει το στομάχι σας μετά την κατανάλωση τροφών που διαταράσσουν το πεπτικό σύστημα. Χρειάζεται μόνο δύο συστατικά, και πιθανότατα τα έχετε ήδη στο σπίτι. Παράλληλα…\nΚαρκίνος: Η τακτική αυτοεξέταση της επιδερμίδας είναι απαραίτητη ώστε να εντοπιστεί - και επομένως να αντιμετωπιστεί - έγκαιρα ο καρκίνος του δέρματος.…\nNtinos\t Jan 10, 2021\nΠρόωρα γκρίζα μαλλιά: Το γκριζάρισμα των μαλλιών έχει σχέση την ηλικία, καθώς και άλλοι παράγοντες. Οι πρώτες γκρίζες τρίχες συνήθως εμφανίζονται πριν την κρίση…\navmark\t Dec 5, 2020\nΣημαντική έρευνα από βοτανολόγους βιολόγους αμερικανικού πανεπιστημίου Τα χημικά συστατικά ορισμένων τροφίμων μπορούν να παρεμποδίσουν αποτελεσματικά ένα κομβικό ένζυμο του SARS-CoV-2. Ειδικότερα, τα φυτοχημικά συστατικά τροφίμων και ποτών όπως το πράσινο τσάι, τα στρογγυλόφυλα σταφύλια και η μαύρη σοκολάτα μπορούν να προσδεθούν και να…\nΚάθε μέρα ο Μπετόβεν έφτιαχνε μια κούπα για τον εαυτό του με 60 κόκκους καφέ, ενώ ο Βολταίρος έπινε μέχρι και 50 φλιτζάνια καφέ την ημέρα μέχρι τα 83 του.…\nΚνησμός και μούδιασμα, οίδημα και τρέμουλο μπορούν να εμφανιστούν στα χέρια από μεγάλη επιβάρυνση στα χέρια ή μονότονη εργασία στον υπολογιστή. Αλλά, αν αυτά τα…\navmark\t Sep 30, 2020\nΚοτόπουλο στο φούρνο: Πρόκειται για ένα οικογενειακού τύπου φαγητό. Ωστόσο, το συγκεκριμένο φαγητό έχει και τις δυσκολίες του, οι οποίες για να ξεπεραστούν χρειάζεται κάποιος να αναφέρει τα μυστικά μαγειρικής. Δηλαδή, μυστικά μαγειρικής, που θα το κάνουν πεντανόστιμο για όποιον το δοκιμάσει. Αναλυτικά: Ζουμερό κοτόπουλο στο φούρνο: Πάντοτε…\nΠόσα Βήματα χρειάζονται Τη Μέρα για να σας Βοηθήσουν Να…\nSiGeo\t May 2, 2020\nΈχετε ονειρευτεί ποτέ να χάσετε βάρος χωρίς να το γνωρίζετε; Λοιπόν, είναι δυνατό! Επιπλέον, δεν χρειάζεστε χρήματα ή ειδικό εξοπλισμό, καθώς το μόνο που…\nNtinos\t Apr 5, 2020\nΓιατί οι άνθρωποι με ομάδα αίματος 0 είναι ξεχωριστοί; Η ομάδα αίματος 0 είναι ένας αρχέγονος τύπος αίματος και προέρχεται από τους προγόνους μας, οι οποίοι…\nNtinos\t Dec 23, 2019\nΈνα από τα πιο συνηθισμένα ευρήματα στο δέρμα των εξεταζόμενων στο δερματολογικό ιατρείο είναι τα κατά κανόνα μικρού μεγέθους κόκκινα έως μπορντώ στίγματα στην επιδερμίδα. Αυτές οι κόκκινες ελιές (κερασοειδή αιμαγγειώματα), που εμφανίζονται σε διάφορα σημεία του σώματος, προκαλούν έντονη ανησυχία, καθώς, πολλές φορές, οι πάσχοντες τις συνδυάζουν…\nΡίγανη: Το ελληνικό βότανο με τις μοναδικές ιδιότητες…\nNtinos\t Sep 15, 2019\nΗ ρίγανη είναι ένα μαγειρικό και φαρμακευτικό βότανο που ανήκει στην οικογένεια των λαμιωδών αγγειόσπερμων δικότυλων φυτών (Lamiaceae). Έχει χρησιμοποιηθεί στην…\nΙδανικό βάρος: Πόσο κιλά πρέπει να είστε ανάλογα με το ύψος…\nNtinos\t Aug 30, 2019\nΠότε η ζυγαριά δίνει... παραπλανητικές απαντήσεις Αναρωτιέστε αν βρίσκεστε στα κατάλληλα κιλά ανάλογα με το ύψος σας; Υπάρχει ένας πολύ απλός τρόπος να το…\nΗ Ελένη Πετρουλάκη μοιράζεται μαζί μας τη δική της αποτελεσματική δίαιτα αποτοξίνωσης. Τη διατροφή αυτή ακολουθεί και η ίδια όταν θέλει να χάσει γρήγορα βάρος αλλά πάντα με υγιεινό τρόπο. Όπως τονίζει η Ελένη: «Oι γυναίκες μετά τα 30, όταν αλλάζει σταδιακά και ο μεταβολισμός τους, δυσκολεύονται να χάσουν κιλά. Εκτός από τον συνδυασμό σωστής…\nNtinos\t Aug 2, 2019\nΌσο κάνουμε υπερβολές, τόσο ο μεταβολισμός δεν ανταποκρίνεται. Ναι, τα έχουμε πει ξανά αυτά, αλλά συνήθως πέφτουμε στις ίδιες διατροφικές παγίδες που…\nNtinos\t Jul 28, 2019\nH κατακράτηση υγρών που ταλαιπωρεί το 90% των γυναικών -ανεξαρτήτως ηλικίας- προκαλεί αύξηση του βάρους μας. Μπορεί να προκληθεί από λάθος διατροφή ,δυσανεξία…\nNtinos\t Jun 30, 2019\nH ψωρίαση είναι μια συχνή χρόνια δερματοπάθεια η οποία υποτροπιάζει αρκετές φορές και θεραπεύεται δύσκολα. Kλινικά, χαρακτηρίζεται από ερυθηματώδεις κηλίδες, βλατίδες και πλάκες, οι οποίες καλύπτονται από αργυρόχροα λέπια. H κλασσική εντόπιση των βλαβών είναι στους αγκώνες και στα γόνατα. Σήμερα σε πλανητικό επίπεδο εκατομμύρια άνθρωποι…\nNtinos\t Jun 25, 2019\nTι κάνουμε σε περίπτωση εγκεφαλικού; – Ενεργήστε…\nNtinos\t Jun 20, 2019\nΟι επιπτώσεις ενός εγκεφαλικού επεισοδίου μπορούν να αναστραφούν πλήρως, σύμφωνα με τους νευρολόγους, εάν ο ασθενής νοσηλευτεί καταλλήλως μέσα σε 3 ώρες από την…\nNtinos\t May 26, 2019\nΜε την δίαιτα αυτή δεν τρώμε φαγητά που περιέχουν υδατάνθρακες και βοηθάμε τον οργανισμό να καθαρίσει από περιττό λίπος. Αποκλείουμε την είσοδο υδατανθράκων στον οργανισμό μας και οι στρώσεις τού λίπους λιώνουν από μόνες τους. Στις 6 μέρες χάνουμε 6 κιλά και κάθε επόμενη από μισό κιλό. Μέσα 1 μήνα χάνουμε 20 κιλά. ΑΛΛΑ ΠΡΟΣΟΧΗ !!! Αν…\nNtinos\t May 18, 2019\nΠροέρχεται από το Memorial Hospital και εφαρμόζεται στους υπέρβαρους καρδιοπαθείς για να χάσουν ταχέως βάρος πριν το χειρουργείο… Ας κάνουμε μια καλή…\nΗ Δίαιτα «Θησαυρός» που λατρεύουν οι Γυναίκες – Χάνουν 8…\nNtinos\t May 14, 2019\nΈχετε εμμονή με την απώλεια βάρους;Αν πιστεύετε οτι είναι αδύνατο να αδυνατίσετε τότε κάνετε τεράστιο λάθος. Θέλει περισσότερο να είστε αφοσιώμενοι στο στόχος…\nΥπερτροφές και υγεία: Παρόλο που οι χουρμάδες δεν θεωρούνται υπερτροφή, πλησιάζει αρκετά κοντά. Προσφέρουν τόσα πολλά οφέλη για την υγεία που είναι σχεδόν απαραίτητοι για εμάς να τους φάμε! Υπερτροφές και υγεία: 8 Οφέλη για την υγεία από την κατανάλωση χουρμάδων Το γεγονός ότι είναι γλυκά και έχουν υπέροχη γεύση, τους κάνει ακόμα καλύτερους!…\nΈμφραγμα – Καρδιακή Προσβολή: 6 Σημάδια – Καμπανάκια που…\nΚαρδιακή προσβολή: Η καρδιακή προσβολή είναι μία από τις κυριότερες αιτίες πρόωρου θανάτου στον σύγχρονο κόσμο. Δυστυχώς, αυτή η ασθένεια συνήθως δεν είναι…\nΤο χάσιμο κιλών δεν είναι εύκολο πράγμα. Θέλετε να χάσετε λίπος, αλλά δεν γνωρίζετε τον τρόπο; Πάρτε μία γεύση από διάφορους λιποδιαλυτικούς συνδυασμούς,…\nNtinos\t Apr 26, 2019\nΟ καρκίνος του μαστού είναι η μια από τις πιο κοινές μορφές της νόσου. Δεν είναι τυχαίο ότι οι γιατροί συνιστούν τακτικούς ελέγχους για να εντοπιστεί εγκαίρως ο καρκίνος του μαστού και να αυξηθούν ραγδαία οι πιθανότητες επιβίωσης. Ο καρκίνος του μαστού πλήττει κυρίως τις γυναίκες και μάλιστα εκείνες που είναι άνω των 50 ετών, αλλά και οι…\nNtinos\t Apr 22, 2019\nΧρωμάτιζαν το σπορέλαιο και το πούλαγαν για ελαιόλαδο. Ποιες εταιρείες εντόπισε ο ΕΦΕΤ Δίκτυα µη σύννομης διακίνησης νοθευμένων ή μη ασφαλών ελαιολάδων…\nNtinos\t Apr 16, 2019\nΠόσοι απο εσάς ξέρετε πως λένε, ότι δεν πρέπει να πίνουν τίποτα πριν πάνε για ύπνο, διότι θα πρέπει να ξυπνάνε κατά τη διάρκεια της νύχτας; ΛΑΘ0Σ Κάτι…


Σαββάτο, 15 Αυγούστου 2020 10:41:32 ΜΜ\nΑρχική›Ειδήσεις›Πολιτική›Ερώτηση Τσίπρα σε Σαμαρά για τη λίστα Λαγκάρντ\nΌπως αναφέρει, «είναι ευλόγως παράδοξο να μη διώκονται όσοι πολιτικοί κρατούσαν κρυφή τη λίστα Λαγκάρντ, αλλά να διώκεται ο δημοσιογράφος που τη δημοσίευσε».\nΟ πρόεδρος της Κ.Ο. του ΣΥΡΙΖΑ παρατηρεί ότι «επί δύο χρόνια, κυβερνήσεις και υπουργοί Οικονομικών, είχαν στη διάθεσή τους τη λίστα Ελλήνων καταθετών στην Ελβετία, χωρίς να πράξουν απολύτως τίποτε».\n«Δεν έπραξαν ούτε τα αυτονόητα. Δεν έδωσαν εντολή ελέγχου όλων των προσώπων από το ΣΔΟΕ δεν ενημέρωσαν την Επιτροπή Θεσμών και Διαφάνειας της Βουλής, με αποτέλεσμα την ώρα που ο ελληνικός λαός υφίσταται τα πάνδεινα από δύο μνημόνια και την καταστροφική για την κοινωνία και την οικονομία πολιτική που υπηρέτησαν οι τελευταίες κυβερνήσεις, κάποιοι άλλοι να μένουν στο απυρόβλητο, προστατευμένοι από ένα απαράδεκτο πέπλο σιωπής και συγκάλυψης», συμπληρώνει.\nΟ κ. Τσίπρας επανέρχεται και στα περί εμπλοκής του Γιώργου Παπανδρέου στην υπόθεση, τονίζοντας ότι δημιουργείται τεράστιο πολιτικό θέμα. «Οι πρόσφατες αποκαλύψεις στις ακροάσεις που έγιναν στη Βουλή, με τον πρώην υπουργό Οικονομικών κ. Παπακωνσταντίνου να παραδέχεται ότι μαζί με τον πρώην Πρωθυπουργό Γ. Παπανδρέου επισκέφτηκαν τον Πρόεδρο της ελβετικής τράπεζας HSBC τον Ιανουάριο του 2011, αλλά και η μεγάλη αποκάλυψη της λίστας Λαγκάρντ από το περιοδικό HOT DOC, δημιουργούν τεράστιο πολιτικό θέμα», αναφέρεται στο κείμενο της ερώτησης.\nΟ αρχηγός της αξιωματικής αντιπολίτευσης σημειώνει επίσης ότι «η κυβέρνηση Σαμαρά ετοιμάζεται να περάσει από τη Βουλή το Μνημόνιο Νο 3 και μέτρα ύψους τουλάχιστον 13,9 δισ. ευρώ τη στιγμή που δεν έχουν ελεγχθεί και δεν έχουν πληρώσει ούτε ένα ευρώ οι μεγαλοκαταθέτες των ελβετικών τραπεζών».\nΤέλος, ερωτά τον Πρωθυπουργό:\n- Τι προτίθεται να πράξει η κυβέρνηση με τη λίστα Λαγκάρντ μετά από τις τελευταίες αποκαλύψεις και τη δημοσιοποίησή της από το περιοδικό HOT DOC;\n- Εκτιμά ότι, μετά από όλη αυτή την επιχείρηση απόκρυψης και φορολογικής κάλυψης των μεγαλοκαταθετών, έχει η Κυβέρνησή του την πολιτική και ηθική νομιμοποίηση να ψηφίσει νέα μέτρα που ισοπεδώνουν μισθούς, συντάξεις, εφάπαξ και εκποιούν τη μεγάλη δημόσια περιουσία;\n- Ποια η θέση της Κυβέρνησης για την ελευθεροτυπία και την ελευθερία του λόγου, μετά την «αυτεπάγγελτη» δίωξη του δημοσιογράφου Κώστα Βαξεβάνη, αλλά και την πρωτοφανή «καρατόμηση» των δημοσιογράφων Κώστα Αρβανίτη και Μαριλένας Κατσίμη, από την πρωινή ζώνη της δημόσιας τηλεόρασης, διότι τόλμησαν να σχολιάσουν τη στάση Υπουργού της κυβέρνησης;


Εκπαίδευση FCE στο Δουβλίνο της Ιρλανδίας για διαφορετική εμφάνιση\nΠρώτο πιστοποιητικό Cambridge\nΑρχική / μαθήματα / Προετοιμασία FCE\nΟι σπουδαστές στο Κέντρο Linguaviva έχουν την ευκαιρία να προετοιμαστούν για διάφορες εξετάσεις. Το σχολείο έχει ένα εξαιρετικό επίτευγμα ρεκόρ στο Cambridge First Certificate.\nΟι εξετάσεις FCE αναγνωρίζονται ευρέως στο εμπόριο και τη βιομηχανία και από τα εκπαιδευτικά ιδρύματα ως απόδειξη της ικανότητας των γλωσσών σε ανώτερο ενδιάμεσο επίπεδο. Οι τάξεις γίνονται κάθε πρωί της ημέρας από το 9am έως το 1pm με την πιθανή προσθήκη δύο απογεύματα από το 2pm - 5pm.\nΤρόπος μελέτης: πρωί, απόγευμα ή πρωί + απόγευμα\nΑριθμός ωρών: 6 έως 26 ώρες την εβδομάδα


Θεόδωρος Κατσανέβας: Με τη δραχμή μπορούμε καλύτερα -Το σχέδιο για Grexit\n1.Γιατί μπήκαμε στην ευρωζώνη\nΟ ένας αυτός του ευρωμνημονίου που οδηγεί στην ατέλειωτη φτώχεια, μιζέρια και υποταγή. Και ο άλλος, στην ανατροπή του μνημονίου με μετάβαση στο εθνικό μας νόμισμα τη δραχμή, με νοικοκύρεμα του κράτους, αυτοδύναμη ανάπτυξη, εθνική αξιοπρέπεια και κοινωνική δικαιοσύνη. Η συντεταγμένη έξοδος από το ευρώ, συνεπάγεται την έκδοση εθνικού νομίσματος με φειδώ και μέτρο, που συνοδεύεται από προσωρινή στάση πληρωμών με προοπτική διαπραγμάτευσης για την αποπληρωμή 20% του χρέους, και περίοδο χάριτος 2-3 ετών.\nΜε στόχο την άμεση ανάκτηση της ανταγωνιστικότητας της ελληνικής οικονομίας, η δραχμή θα υποτιμηθεί μέχρι 50% έναντι του ευρώ, ώστε η νέα αναλογία ευρώ/δραχμή να γίνει 1:2. Ένα ευρώ δηλ. θα ισούται με δύο δραχμές. Στην πορεία, η διεθνής ισοτιμία της νέας δραχμής, μπορεί να διολισθαίνει ή να υπερτιμάται, ανάλογα με τη διεθνή οικονομική συγκυρία. Κατά την αρχική περίοδο της μετάβασης στη δραχμή διάρκειας 6-14 μηνών, σύμφωνα με το πρόγραμμα που έχουμε επεξεργαστεί και τις σχετικές τεκμηριωμένες προβλέψεις, διασφαλίζονται η σημερινή αγοραστική αξία των αμοιβών με τιμαριθμική αναπροσαρμογή, η επάρκεια σε τρόφιμα, φάρμακα, καύσιμα, πρώτες ύλες, και προσαρμόζεται ομαλά η οικονομία στο εθνικό νόμισμα, χωρίς σοβαρές παρενέργειες.\nΌσον αφορά τις ρήτρες δανεισμού που έχουμε υπογράψει σε Αγγλικό δίκαιο, παρόμοια θέματα υπόκεινται σε πολιτικού τύπου διαπραγμάτευση, όπως έχει γίνει σε πολλές άλλες περιπτώσεις, με πιο χαρακτηριστική αυτή της Γερμανίας, στην οποία χαρίστηκαν τα τεράστια χρέη της από δύο παγκοσμίους πολέμους. Από το 1824 έως το 2009 σημειώθηκαν τουλάχιστον 286 επίσημες χρεοκοπίες από 110 κράτη. Η Ελλάδα έχει χρεοκοπήσει επισήμως τα έτη 1827, 1834, 1893, 1932 και με ιδιόμορφο τρόπο το 2010 και 2012. Η χρεοκοπία, η στάση πληρωμών δεν μπορεί να δαιμονοποιείται, αφού αποτελεί συνηθισμένη διεθνή πρακτική για κράτη και ιδιωτικές επιχειρήσεις.\nΟι δανειστές μας θα εισπράξουν μέρος των δανείων τους, μόνο αν δώσουν την δυνατότητα στην ελληνική οικονομία να συνέλθει από το κώμα της ύφεσης στο οποίο βρίσκεται σήμερα. Η πρότασή μας, εκτός των άλλων, αποτελεί ισχυρό διαπραγματευτικό όπλο απέναντι στις ξένες κυβερνήσεις και στις αγορές. Η μετάβαση στη δραχμή θα μας επιτρέψει να προσφύγουμε σε διεθνείς συναλλαγές, σε διακρατικές συμφωνίες και προσφυγή στις αγορές, χωρίς τις απαγορεύσεις των Μημονίων. Σήμερα είμαστε αποκομμένοι από τις αγορές και έχουμε πτωχεύσει δύο φορές με την έλευση της κρίσης στις 23 Απριλίου του 2010 με την είσοδο στο ΔΝΤ και στις 21 Ιουλίου 2012 με το κούρεμα του PSI, με απομείωση κυρίως ελληνικών ομολόγων.\nΣύμφωνα με οικονομοτεχνικές μελέτες μας και με βάση ότι οι εισαγωγές προϊόντων αναλογούν στο 25,5% του ΑΕΠ, η μέση-σταθμισμένη αύξηση στις τιμές καταναλωτή, υπολογίζεται ότι θα ανέρχεται περίπου σε 15% στην αρχική φάση της μετάβασης. Αυτό αρχικά θα λειτουργήσει θετικά για την αναγκαία θέρμανση και αναπτυξιακή ώθηση της ελληνικής οικονομίας που σήμερα κατολισθαίνει με συρρίκνωση ή αναιμική πορεία του ΑΕΠ και πρωτοφανή αρνητικό πληθωρισμό της τάξης του -3%.\nΑργότερα, ο πληθωρισμός, αναμένεται να συγκρατηθεί σε επίπεδα κάτω του 7-10%. Ο πληθωρισμός που είναι και ο μεγαλύτερος κίνδυνος της μετάβασης, μπορεί να ελεγχθεί με ισορροπημένη έκδοση ποσότητας χρήματος, με την προσήκουσα τιμή του Μ2, ενός γνωστού δείκτη που αντιστοιχεί στο μέγεθος του ΑΕΠ, σε επίπεδα τηςε τάξης του 10-15%,. Η κυβέρνηση οφείλει να ελέγχει κερδοσκοπικές καταστάσεις, να αντισταθεί σε πιέσεις συντεχνιών, επιχειρηματιών, ομάδων πίεσης, να δώσει την εικόνα σοβαρού διαχειριστή και όχι εύπλαστου πολιτικάντη.\nΗ ανάκτηση της ανταγωνιστικότητας της ελληνικής οικονομίας απαιτεί θεραπεία σοκ και αυτό μπορεί να γίνει μόνο με μετάβαση στο εθνικό νόμισμα και υποτίμησή του κατά 50%. Όπως έγινε το 1953 από τον συντηρητικό Σπύρο Μαρκεζίνη, αυτό αναμένεται να δημιουργήσει ισχυρή αναπτυξιακή δυναμική για την επιχειρηματικότητα και την απασχόληση. Κατά τη διάρκεια και κυρίως μετά από την αρχική περίοδο προσαρμογής των πρώτων 6-14 μηνών, προβλέπεται σταδιακή συμπίεση της ανεργίας σε ποσοστά κάτω του 10%.\nΣυμπληρωματικά μέτρα προς την ίδια κατεύθυνση είναι, η επιδοτούμενη απασχόληση με ειδική έμφαση σε νέους, ΑΜΕΑ, γυναίκες, ώριμους απολυμένους εργαζόμενους, άτομα του κοινωνικού περιθωρίου, κλπ. Επίσης, η αναβάθμιση του επαγγελματικού προσανατολισμού, η δημιουργία χάρτη εθνικών και τοπικών αναγκών για την αγορά εργασίας και η σύνδεσή του με την εκπαίδευση, προγράμματα δια βίου κατάρτισης, ο εκσυγχρονισμός των γραφείων εργασίας του ΟΑΕΔ, η επιβράβευση της επιχειρηματικότητας και ειδικότερα της καινοτομίας, η προώθηση αποδοτικών πρωτοβουλιών τοπικής ανάπτυξης, η ενίσχυση της υγιούς μεταποιητικής δραστηριότητας και ειδικότερα των εξαγωγών, η αποτροπή παρασιτικών δραστηριοτήτων της ήσσονος προσπάθειας.\nΗ χώρα μας οφείλει να εκμεταλλευτεί τα μεγάλα ανταγωνιστικά της πλεονεκτήματα, για την ανάπτυξη μιας ισχυρής διεθνούς «βιομηχανίας της εκπαίδευσης». Είναι η αρχέγονη πατρίδα της γνώσης η οποία διαθέτει πλούσιο ανθρώπινο δυναμικό Ελλήνων επιστημόνων που διαπρέπουν διεθνώς, άριστες κλιματολογικές της συνθήκες και κεντρική γεωγραφική θέση μεταξύ βορρά και νότου, δύσης και ανατολής. Ειδικότερη βαρύτητα δίνεται στην επαγγελματική-τεχνική εκπαίδευση, στη συνεχιζόμενη κατάρτιση, στην κατάρτιση μέσω του διαδικτύου, καθώς και στην επανασύσταση και αναβάθμιση του σχολικού επαγγελματικού προσανατολισμού\nΗ καλλιέργεια και ενίσχυση των τεχνών και του ελληνικού πολιτισμού, αποτελούν το ισχυρότερο στοιχείο της ιστορικής μας κληρονομιάς και σοβαρή επένδυση για το μέλλον. Όλα τα σχολεία της χώρας, δημόσια και ιδιωτικά, επισκέπτονται δωρεάν, αρχαιολογικούς και μουσειακούς χώρους, τουλάχιστον δύο φορές το χρόνο. Στο κτήμα Τατοΐου, δημιουργείται συγκρότημα αναπαράστασης της αρχαίας Αθήνας, με παράλληλες δημιουργικές και ψυχαγωγικές δραστηριότητες για την προσέλκυση Ελλήνων και διεθνών επισκεπτών. Το νησί της Δήλου, προβάλλεται διεθνώς ως κορυφαίο παγκόσμιο ιστορικό μνημείο, με εντατικοποίηση της αναστήλωσής του και επισκεψιμότητα από το πρωί στις 6πμ. μέχρι το βράδυ στις 12μμ., όπως γίνεται και με πολλούς άλλους σημαντικούς αρχαιολογικούς και θρησκευτικούς θησαυρούς της χώρας μας.\nΕνισχύεται σημαντικά η καλή ελληνική μουσική και το ελληνικό θέατρο, εκτός των άλλων, με υποχρεωτική ποσοστιαία παρουσία τους στη δημόσια και ελληνική τηλεόραση και το ραδιόφωνο. Η προαγωγή του αθλητισμού της γειτονιάς και λιγότερο του πρωταθλητισμού, συνιστά επίσης ουσιώδη στόχο για την υγιή ανάπτυξη της κοινωνίας και της οικονομίας της χώρας. Πατάσσεται ο αθλητικός παραγοντισμός, ελέγχεται και αντικειμενικοποιείται το σύστημα διαιτησίας των αγώνων και λαμβάνονται αποτελεσματικά μέτρα για τον εξοστρακισμό της βίας από τα γήπεδα, με αυστηροποίηση των δικονομικών διατάξεων για τους φυσικούς και ηθικούς αυτουργούς επεισοδίων.\nΟι αθλητικές ομοσπονδίες ενισχύονται με βάση τη δημοφιλία του αθλήματος και τις επιδόσεις των αθλητών τους. Η προστασία του περιβάλλοντος και η συμβατότητά του με την αειφόρο ανάπτυξη, αποτελεί πρώτιστο μέλημα. Ειδική προστασία παρέχεται για τα ποτάμια, τα ρέματα, τον αιγιαλό κλπ, από καταπατήσεις και ρύπανση. Δημιουργείται μητρώο εξωτερικών ελεγκτών περιβάλλοντος και προωθείται η δημιουργία εθνικού κτηματολόγιου.\nΜε δεδομένο ότι η «πολιτική πρέπει να ενδιαφέρεται περισσότερο για τις επόμενες γενιές και λιγότερο για τις επόμενες εκλογές», η ΔΡΑΧΜΗ, προτείνει τη λήψη γενναίων μέτρων με εισοδηματικά και άλλα ειδικά κριτήρια για αναστροφή αυτής της οδυνηρής προοπτικής. Τέτοια μέτρα είναι, μεταξύ άλλων, η ισχυρή εισοδηματική ενίσχυση της ελληνίδας τρίτεκνης και πολύτεκνης μητέρας, η δημιουργία δικτύου οικογενειακής μέριμνας, βρεφονηπιακών και παιδικών σταθμών, οι φορολογικές απαλλαγές, η παροχή διάφορων ενισχύσεων, όπως οι άδειες περιπτέρων, λαϊκών αγορών, κλπ.\nΠροβλέπεται η αποδέσμευση από την Κοινή Αγροτική Πολιτική και την καταστροφική πρακτική των επιδοτήσεων και περιορισμών σύμφωνα με τις επιλογές των Βρυξελών και η στροφή σε προϊόντα συμβατά με το ελληνικό κλίμα, την εσωτερική και κυρίως, τη διεθνή ζήτηση. Για τον ίδιο λόγο, δημιουργείται χάρτης παραγωγής επιθυμητών γεωργοκτηνοτροφικών προϊόντων κατά περιοχή. Λαμβάνονται μέτρα για την ενοποίηση αγροτικής γης για ενιαίες καλλιέργειες έκτασης τουλάχιστον 200τμ. Ενισχύονται ειδικότερα, σύγχρονες ανταγωνιστικές, καινοτόμες, οικολογικές, υδροπονικές και θερμοκηπευτικές καλλιέργειες, καθώς και τοπικά παραδοσιακά προϊόντα. Καθιερώνεται σήμα ελληνικού προϊόντος, σήμα ελληνικού βιολογικού προϊόντος και σήμα ελληνικού παραδοσιακού προϊόντος.\nΕνισχύεται η ιχθυοκαλλιέργεια με προστασία του θαλάσσιου περιβάλλοντος, όπως και η παραδοσιακή αλιεία, με παράλληλα αυστηρά μέτρα για την παράνομη αλίευση. Επαναδημιουργείται η Αγροτική Τράπεζα σε νέες υγιείς βάσεις, η οποία σε συνεργασία με Πανεπιστημιακούς και ερευνητικούς φορείς, παρέχει συμβουλευτικές υπηρεσίες και ελεγχόμενη ρευστότητα σε σύγχρονες μορφές αγροκτηνοτροφικών εταιρειών-συνεταιρισμών που λειτουργούν με ιδιωτικοοικονομικά κριτήρια. Η Αγροτική Τράπεζα ασφαλίζει την παραγωγή από κλιματολογικές και κάθε τύπου καταστροφές και επιδοτεί κατά περίπτωση, την παροχή ενέργειας για ιδιαίτερα ενεργοβόρες καλλιέργειες. Παρέχονται ισχυρά κίνητρα για τη δημιουργία ειδικών γεωργικών, κτηνοτροφικών, αλιευτικών εταιρειών με νέα νομοθετική ρύθμιση, με επίκεντρο την ενίσχυση της επιχειρηματικότητας, της συνεταιριστικότητας και της ενασχόλησης νέων ανθρώπων με την πρωτογενή παραγωγή.\nΕνισχύεται η απ’ ευθείας σύνδεση του παραγωγού με τον καταναλωτή, καθώς και εξαγωγικές συνεταιριστικές και ιδιωτικές εταιρείες αγροτικών προϊόντων. Προωθούνται διεθνείς διακρατικές συμφωνίες για την εξαγωγή ελληνικών γεωργικών, κτηνοτροφικών και αλιευτικών προϊόντων και ανατρέπονται οι μνημονικές ρυθμίσεις που καταστρέφουν την ελληνική γεωργία και κτηνοτροφία και ειδικότερα την παραγωγή γάλατος. Νομιμοποιούνται οι σταυλικές εγκαταστάσεις, επαναλειτουργούν άμεσα τα εργοστάσια λιπασμάτων, η βιομηχανία ζάχαρης και αλατιού, οι δύο τελευταίες με τη μορφή κρατικού μονοπωλίου, με σκοπό την κερδοφορία προς όφελος του ελληνικού δημοσίου. Δημιουργούνται σύγχρονα κέντρα παραγωγής σπόρων. Θεσπίζεται Μητρώο Αγροτών, Κτηνοτρόφων και Αλιέων για άτομα που κατοικούν μόνιμα στην ύπαιθρο και απασχολούνται κυρίως με την πρωτογενή παραγωγή, για τους οποίους θεσπίζεται αφορολόγητο εισόδημα μέχρι 10.000. Παρέχονται ειδικές ενισχύσεις για απομακρυσμένες νησιώτικες και ορεινές περιοχές και λαμβάνονται ειδικά μέτρα για την προώθηση του αγροτουρισμού. Γενικότερα η επιστροφή στη γη και στη θάλασσα, η ενίσχυση της δημιουργικής παραγωγής του έλληνα αγρότη, κτηνοτρόφου και αλιέα, αποτελούν πρώτιστο στόχο για το μέλλον της χώρας.\nΑποκαθίσταται η Συνταγματική νομιμότητα και ειδικότερα η νομοπαρακευαστική διαδικασία μέσω της Βουλής, η οποία σήμερα έχει υποκατασταθεί παράνομα από πράξεις νομοθετικού περιεχομένου. Ελέγχεται το πόθεν έσχες όλων όσων κατείχαν πολιτειακές θέσεις στην τελευταία εικοσαετία (Υπουργοί, Βουλευτές, Γεν. Γραμματείς, επικεφαλείς φορέων, τραπεζών κλπ.) και επιβάλλονται κυρώσεις σε περιπτώσεις αδικαιολόγητου παράνομου πλουτισμού. Επιπλέον, ελέγχονται δικαστικά όσοι πολιτικοί ευθύνονται για τη σημερινή καταστροφή.\nΠροβλέπεται η καθιέρωση ενιαίου μηχανογραφημένου κωδικού αριθμού για κάθε πολίτη (ΑΦΜ, ΑΜΚΑ, αριθμός αστυνομικής ταυτότητας, διαβατήριο κλπ), σε συνδυασμό με προσαρμογή και διασύνδεση των μηχανογραφικών βάσεων όλων των υπηρεσιών του κράτους, ώστε α) να ταυτοποιηθεί η φορολογική και ασφαλιστική κατάσταση όλων των πολιτών που διαμένουν νόμιμα στη χώρα και β) να είναι εφικτή η ολοκληρωμένη και ταχεία εξυπηρέτηση των πολιτών, με ευθύνη μιας και μόνης υπηρεσίας ανά περίπτωση.\nΣτους πρώτους έξι μήνες της μετάβασης, οι καθημερινές συναλλαγές σε χρήμα, θα γίνονται παράλληλα σε δραχμές και σε ευρώ. Προβλέπεται η θέσπιση ελέγχων στην κίνηση κεφαλαίων και κυρίως στις εξαγωγές συναλλάγματος Όσον αφορά τους δασμούς, εφ’ όσον η Ελλάδα παραμείνει στην Ευρωπαϊκή Ένωση, δεν μπορεί να διαφοροποιηθεί από τη διεθνή οικονομική και εμπορική της πολιτική. Υπάρχουν όμως, έμμεσοι τρόποι περιορισμού ορισμένων ανεπιθύμητων εισαγωγών. Η εξαγωγή συναλλάγματος θα επιτρέπεται με αποδεικτικά νόμιμων συναλλαγών όπως για εμπορικές πράξεις, εγκεκριμένες επενδύσεις, σπουδές παιδιών, ποσά για ταξίδια μέχρι ενός ορίου κλπ, όπως γινόταν και στο παρελθόν.\nΜε την απεξάρτηση από την ευρωζώνη, υπάρχουν διάφοροι τρόποι εξοικονόμησης κρατικών πόρων, που βέβαια μπορεί να προσκρούουν σε αντιρρήσεις της Ε.Ε., αλλά σήμερα πολλές απ’ αυτές έχουν ανατραπεί ή τείνουν να ανατραπούν διεθνώς. Λίγο πριν από τη μετάβαση στο εθνικό νόμισμα, θα επιστραφούν στους δανειστές μας τα 58,2 δις ευρώ που μας έχουν χορηγήσει τελευταία ως λογιστικό χρήμα για την ανακεφαλαιοποίηση των ελληνικών τραπεζών που δε θα μας χρειάζονται πλέον, ύστερα από την έκδοση εθνικού νομίσματος.\nΈτσι, θα απαλλαγούμε άμεσα από σημαντικό μέρος του χρέους, θα μειωθούν σημαντικά οι ετήσιοι τόκοι και ο δείκτης ΑΕΠ/ελλείμματος που σήμερα είναι 170% θα μειωθεί κατά 31 ποσοστιαίες μονάδες. Πολλές άλλες «έξυπνες» λύσεις υπάρχουν για τη μείωση του χρέους, προς όφελος φυσικά του δημόσιου συμφέροντος και όχι κερδοσκόπων ιδιωτών. Τέτοια μέτρα είναι μεταξύ άλλων: 1) η έγκαιρη αγορά ελληνικών ομολόγων από μη κρατικούς φορείς στο 10-12% της αξίας τους όπως γίνεται σήμερα από διεθνείς οίκους, 2) η διεκδίκηση κεφαλαίων που διαφεύγουν σε φορολογικούς παράδεισους, 3) η εξοικονόμηση τουλάχιστον 10 δις ετησίως και ίσως περισσότερο, από τους ελέγχους διαρροής παράνομων ή αδικαιολόγητων εκροών συναλλάγματος, 4) η επιβολή φορολογίας σε διαδικτυακές συναλλαγές που διενεργούνται από τη χώρα μας, όπως καθιερώθηκε πρόσφατα στην Ιταλία, 5) η φορολόγηση μέρους των πληρωμών που εισπράττουν οι tour operators στο εξωτερικό, 7) η επανακαθιέρωση κρατικών μονοπωλίων στα σπίρτα, στην εξόρυξη αλατιού, στην παραγωγή ζάχαρης κλπ. Παρόμοιες πρακτικές εφαρμόζονται και σε άλλες δυτικές χώρες, όπως ο Καναδάς, η Ιταλία, η Ισλανδία κλπ. 8) Οι διακρατικές συμφωνίες για την προώθηση των ελληνικών προϊόντων και του ελληνικού τουρισμού.\nΜε τη μετάβαση στη δραχμή και την υποτίμηση της, ο ελληνικός τουρισμός θα γίνει κατ’ εξοχήν ανταγωνιστικός και ελκυστικός. Αν το 2013 με το σκληρό, το ακριβό ευρώ, είχαμε 17 εκ. τουρίστες, και τουριστικό πλεόνασμα περίπου 12 δις ευρώ, με την νέα υποτιμημένη δραχμή, η χώρα μας θα γίνει πολύ περισσότερο ελκυστική και αναμένεται να εισρεύσουν τον πρώτο χρόνο πάνω από 23 εκ. τουρίστες που θα ξοδεύουν περισσότερα, αφού το εδώ κόστος ζωής θα είναι χαμηλότερο. Μια μετριοπαθής προσέγγιση για το προσδοκώμενο τουριστικό συνάλλαγμα με υποτιμημένο εθνικό νόμισμα είναι της τάξης των 30 δις ευρώ, από τα οποία το μεγαλύτερο μέρος θα εισάγεται και θα φορολογείται στην χώρα και δε θα παραμένει στα χέρια των tour operators στο εξωτερικό όπως συμβαίνει σήμερα.\nΑναζητούνται και διασφαλίζονται διεθνή ερείσματα στις χώρες του ευρωπαϊκού νότου ως ανάχωμα απέναντι στην γερμανοποίηση της Ευρώπης, αλλά και σε ΗΠΑ, Ισραήλ, Γαλλία, Μ. Βρετανία, Κίνα, Ρωσία κλπ. Προωθείται η ΑΟΖ Ελλάδας, Κύπρου, Ισραήλ, διασφαλίζεται η εθνική ταυτότητα και τα συμφέροντα της χώρας με ελληνοκεντρικό προσανατολισμό, χωρίς ιδεοληψίες και ακραίες αντιλήψεις, με στήριξη του ελληνικού πολιτισμού και των παραδόσεων και ενίσχυση των δεσμών με την ομογένεια. Διεκδικούνται οι πολεμικές αποζημιώσεις από τη Γερμανία, καθώς και διεθνής αναπτυξιακή βοήθεια. Ενισχύεται η αμυντική ικανότητα της χώρας με εξορθολογισμό και εκσυγχρονισμό των ενόπλων δυνάμεων και ισχυροποίηση της αμυντικής μας βιομηχανίας. Με τη μετάβαση στη δραχμή, επιλύεται άμεσα και αποτελεσματικά χωρίς επώδυνα μέτρα, το μείζον πρόβλημα της παράνομης μετανάστευσης.\nΟι νόμιμοι μετανάστες θα μπορούν να εξάγουν συνάλλαγμα με τους ίδιους όρους όπως και οι Έλληνες πολίτες, προσκομίζοντας το πόθεν έσχες των χρημάτων τους. Οι παράνομοι μετανάστες δε θα μπορούν να το κάνουν και αυτό τερματίζει οριστικά και αμετάκλητα το τεράστιο αυτό πρόβλημα που υποσκάπτει την εθνική υπόσταση της χώρας. Επιπλέον μέτρα είναι, η διεκδίκηση της υπογραφής του Δουβλίνο ΙΙ από την Τουρκία για την επιστροφή των παράνομων μεταναστών που προέρχονται από τη χώρα αυτή, η διασφάλιση των συνόρων, η αυστηρή πάταξη της δουλεμπορίας και της εγκληματικότητας, ο σεβασμός στους νόμιμους μετανάστες και η επιλεκτική νομιμοποίηση ποσοστού μέχρι 8% του ελληνογενούς πληθυσμού ενσωματώσιμων μεταναστών. Προκρίνεται η αποφυγή δημιουργίας πολυπολιτισμικής κοινωνίας, μέσω της αποτροπής μαζικής εισόδου μη ενσωματώσιμων μεταναστών, την ενίσχυση της γεννητικότητας της ελληνίδας μητέρας και την αποτροπή της φυγής των νέων μας στο εξωτερικό.\nΤο Βερολίνο, αφού έχασε δύο αιματηρούς παγκόσμιους πολέμους, σήμερα επιχειρεί να κερδίσει τον τρίτο, τον οικονομικό πόλεμο, μέσω της ευρωζώνης. Ελέγχει το κλειδί του κουμπαρά, την παροχή ρευστότητας, τις τράπεζες και κατ’ επέκταση τα περισσότερα ΜΜΕ. Και μέσω αυτών, «ψεκάζει» το υποσυνείδητο των πολιτών. «Αν φύγουμε από το ευρώ, δε θα έχουμε τρόφιμα, φάρμακα, καύσιμα, θα γίνουμε Αλβανία του Χότζα. Εξωγήινα ζόμπι θα κατέβουν στη γη και θα μας ρουφήξουν το αίμα!». Ο Γκέμπελς θα ήταν περήφανος για τους σύγχρονους απογόνους του. Η ανατροπή της νεογερμανικής κατοχής, η απαλλαγή από το μνημόνιο, η έξοδος από την κρίση, η ανάταξη της ελληνικής οικονομίας, αυτή η ίδια η ύπαρξη της χώρας, δεν μπορούν να γίνουν παρά μόνο με μετάβαση στη δραχμή. Η υπόθεση ότι τα Μνημόνια μπορεί να ανατραπούν χωρίς απαλλαγή από το θανατηφόρο ευρώ, αποτελεί μια κορυφαία αντίφαση, ένα πολιτικάντικο ψέμα. Το ευρώ είναι απόλυτα αλληλένδετο με το μνημόνιο και τη σύγχρονη ελληνική τραγωδία, που δεν έχει τέλος.\nΤο σκληρό ευρώ και η πολιτική της αυστηρής και αντιαναπτυξιακής λιτότητας που καθορίζεται από το Βερολίνο, εξηγεί γιατί όλες οι χώρες κυρίως της νότιας ευρωζώνης, έχουν περιπέσει σε περιδίνηση ύφεσης και φτώχειας. Έτσι εξηγείται και η οικονομική καταστροφή της Κύπρου, η οποία πριν από την ένταξή της στην ευρωζώνη, ήταν μια από τις πλέον ευημερούσες χώρες της Ευρώπης. Αν το ευρώ είναι ταμπού, τότε και το μνημόνιο και η Βερολινέζικη κατοχή είναι ταμπού. Ας μην ξεχνάμε πως ζούσαμε με τη δραχμή και πως ζούμε σήμερα μέσα στην ευρω-κόλαση. Οφείλουμε να απαλλαγούμε από τις ανίερες, ατεκμηρίωτες, γελοίες φοβίες με τις οποίες μας βομβαρδίζει συστηματικά και σαρωτικά το κατεστημένο υπέρ του ευρώ και κατά της δραχμής. Το κίνημα του ευρωσκεπτικισμού ενάντια στη γερμανοποίηση της Ευρώπης, επεκτείνεται σήμερα σαρωτικά σε όλη την Ευρώπη. Μεγάλες χώρες όπως η Γαλλία και η Ιταλία βρίσκονται στα πρόθυρα της διάλυσης της ευρωζώνης.\nΠρος την ίδια περίπου κατεύθυνση μας συμβουλεύουν όλοι οι διαπρεπείς οικονομολόγοι και αναλυτές όλων των πολιτικών αποχρώσεων, όπως ο κορυφαίος Νομπελίστας Πωλ Κρούγκμαν και μεταξύ άλλων, οι Νόαμ Τσόμσκι, Τζόζεφ Στίγκλιτζ, Χανς Βέρνερ Ζιν, Κένεθ Ρογκόφ, Νάομι Κλάϊν, Ότμαρ Ίσιγκ, Τόμας Μάγερ, Μάρτιν Σμιθ, Νουριέλ Ρουμπινί, Τζων Ουίκς, Μαρτσέλο ντε Tσέκο, Ζοάο Φερέϊρα ντο Αμιράλ, Μάικαελ Φούκς, Ζακ Σαπίρ, Κάι Κόνραντ, Τίλο Σαραζίν, Τζών Ρέντγουντ, Ζιλ Μπριντιέ, Μάξ Κάιζερ, Τζάβατι Γκος, Σάϊμον Ντρέικ, Τζώρτζ Φρίτμαν Γκρέκ Πάλαστ, Ρός ΜακΛέοντ, Φρεντερίκ Λορντόν, Ρότζερ Μπούτο, μέχρι και οι Ουώρεν Μπαφετ, και Άλαν Γκρίσπαν! Ακόμα και το ίδιο το Διεθνές Νομισματικό Ταμείο στην τελευταία του έκθεση του Μαρτίου 2014, επισημαίνει ότι αν η Ευρωζώνη δεν αποκτήσει ισχυρή κεντρική ομοσπονδιακή μορφή, είναι προτιμότερο να διαλυθεί. Αλλά το εδώ συστημικό κατεστημένο επιμένει στη συνέχιση της τραγικής ευρωτραγωδίας.\nΟι προτάσεις μας αποτελούν εφικτό στόχο που έχουμε επεξεργαστεί και τεκμηριώσει με μελέτες, δημοσιεύσεις, βιβλία, άρθρα κλπ, και μπορεί να αναζητηθούν στις ιστοσελίδες μας www.drachmi5.gr και www.odosdrachmis.com, στο Facebook, στα φυλλάδιά μας και ειδικότερα στο τελευταίο βιβλίο του Θεόδωρου Κατσανέβα «Η μετάβαση στη δραχμή», εκδόσεις Photouinica. Η πρότασή μας για προσφυγή στο εθνικό μας νόμισμα, δεν αποτελεί ιδεοληψία ή αυτόνομο στόχο αλλά το κεντρικό μέσο για την έξοδο από την κρίση, από τη σύγχρονη ελληνική τραγωδία που δεν έχει βιώσει ποτέ στο παρελθόν ο ελληνικός λαός με το εθνικό του νόμισμα. Η «ΔΡΑΧΜΗ, Ελληνική Δημοκρατική Κίνηση», προτάσσει πέντε βασικά αστέρια-θέσεις:\n1) την ανατροπή του μνημονίου με μετάβαση στη δραχμή, 2) το νοικοκύρεμα του κράτους, 3) την αυτοδύναμη ανάπτυξη, 4) την εθνική αξιοπρέπεια, 5) την κοινωνική δικαιοσύνη. Και επιπλέον, με ευαισθησία για τους λιγότερο έχοντες, για το περιβάλλον, την παιδεία, τις τέχνες και τον πολιτισμό, για τις δημοκρατικές διαδικασίες και την αποκέντρωση. Με αξιοκρατία, διαφάνεια, εντιμότητα, αποτελεσματικότητα, εξορθολογισμό του κράτους.\nΜε αναδιάταξη και ανάπτυξη της εγχώριας παραγωγής και με απαλλαγή από την υποτέλεια των δανεικών. Με διασφάλιση της εθνικής ακεραιότητας, διασφάλιση των συνόρων και έλεγχο της λαθρομετανάστευσης. Με ελληνοκεντρικό προσανατολισμό χωρίς ακραίους φανατισμούς και ιδεοληψίες, ειδικότερα όσον αφορά στην εξωτερική μας πολιτική, η οποία ταυτίζεται με το εθνικό συμφέρον της χώρας. Με δημοκρατικές πατριωτικές θέσεις απέναντι στον ισοπεδωτικό διεθνισμό, στον εθνομηδενισμό, στη θεωρία του «συνωστισμού». Με την Ευρώπη της ειρήνης, της σύγκλισης, της αλληλεγγύης των λαών. Αλλά πρώτα με την Ελλάδα.\nwww.dracmi5.gr, party@dracmi5.gr ,www.thkatsanevas@gmail.com


Οι αφανείς εργαζόμενες των μεγάλων ξενοδοχείων | Αυγή\nΟι περισσότερες προσλαμβάνονται ως πρόσθετο προσωπικό και πληρώνονται με το βασικό ημερομίσθιο\nΣτα ξενοδοχεία πολυτελείας, οι καθαρίστριες υποβάλλονται σε κολασμένους ρυθμούς δουλειάς, με εξαιρετικά επισφαλείς όρους εργασίας - και υγιεινής, τον καιρό της επιδημίας. Φτάνουν μέχρι το σημείο να επωφελούνται από το μεσημεριανό διάλειμμα για να τα παρατήσουν. Ρεπορτάζ από ένα ξενοδοχείο του Βισκαϊκού Κόλπου, στα γαλλοϊσπανικά σύνορα.\nΤης Marie Morgan*\n8.30 το πρωί, στο ισόγειο ενός πολυτελούς ξενοδοχειακού συγκροτήματος στον Βισκαϊκό Κόλπο.1 Έξω, οι τουρίστες επωφελούνται από τον θαλασσινό αέρα, την παραλία και τον ήλιο, μετά από τις εβδομάδες της καραντίνας που φάνταζαν ατελείωτες. Η δραστηριότητα της επιχείρησης βρίσκεται στο αποκορύφωμά της: τα διακόσια περίπου διαμερίσματα και δωμάτια του ξενοδοχείου είναι γεμάτα. Οι καθαρίστριες, ηλικίας 18-57 ετών, υπογράφουν την ημερήσια σύμβαση εργασίας. Όπως εξηγεί η Μισέλ Τ., μια καθαρίστρια που πλησιάζει τα 60, η αποστολή τους δεν συνίσταται τόσο στο να καθαρίσουν πραγματικά τα δωμάτια όσο στο «να δείξουν ότι πέρασε από εκεί η καθαρίστρια». Μας εξομολογείται με προθυμία μερικές από τις προφυλάξεις και τα «τεχνάσματα»: να μην ξεχνάς να κατεβάσεις το καπάκι της τουαλέτας, να γυαλίζεις τις βρύσες, να γυρίζεις το τηλέφωνο του ντους στη σωστή θέση και να κλείνεις τις κουρτίνες.\nΟ χρόνος που απαιτείται για να πραγματοποιηθούν αυτές οι ενέργειες έχει καθοριστεί από τη διευθύντρια του συγκροτήματος, η οποία, ένα μεσημέρι, με το χρονόμετρο στο χέρι, ακολούθησε τις εργαζόμενες κατά την εκτέλεση των καθηκόντων τους. Όπως λέει, είχαν την τάση να «σέρνουν τα πόδια τους»... Με αυτό το κριτήριο καθορίζεται αυτόματα κάθε μέρα, σε συνάρτηση με τις κρατήσεις, πόσες ώρες καθαρισμού θα απαιτηθούν την επόμενη μέρα. Και συνεπώς, ο αριθμός των καθαριστριών που θα χρειαστούν.\nΑυτό το πρωί επικρατεί πανικός. Η διευθύντρια μόλις έμαθε ότι μία από τις «κοπέλες» δεν θα έρθει. Πρέπει να βρεθεί επειγόντως αντικαταστάτρια. Η υπεύθυνη προτείνει: «Θα φωνάξω τη Μαϊβέν. Λέει πάντα ναι». Η δεκαοκτάχρονη Μαϊβέν μένει σε ένα συγκρότημα εργατικών πολυκατοικιών της Αντάιγ2 και, δεδομένου ότι ζει σε μονογονεϊκή οικογένεια με άνεργη μητέρα, είναι υποχρεωμένη να δουλέψει για να μπορέσει να αρχίσει να υλοποιεί «το όνειρό της» να σπουδάσει στη Νομική. Δέχεται αμέσως και καταφθάνει τριάντα λεπτά αργότερα. Μάλιστα, καθώς ετοιμαζόταν να βγει για ψώνια, δεν είχε προλάβει καν να αλλάξει το εφαρμοστό πουκάμισο που φορούσε με ρούχα περισσότερο άνετα και λιγότερο ευαίσθητα: «Φοβάμαι μήπως δεν με ξαναφωνάξει εάν της πω όχι». Η νεαρή κοπέλα ξεκινά την ένατη συνεχόμενη ημέρα εργασίας της. Όμως, είναι ευχαριστημένη: «Έχω σχεδόν συμπληρώσει 150 ώρες εργασίας μέσα σε τρεις εβδομάδες κι έχω πάρει 1.000 ευρώ. Πολλά λεφτά!».3\nΛίγες καθαρίστριες του συγκροτήματος συμμερίζονται αυτόν τον ενθουσιασμό. Οι περισσότερες προσλαμβάνονται ως πρόσθετο προσωπικό και πληρώνονται με το βασικό ημερομίσθιο: δεν γνωρίζουν ούτε πόσες ώρες θα εργαστούν μέσα στον μήνα, ούτε ποιες ημέρες θα εργαστούν, ούτε και ποια θα είναι η συνολική αμοιβή τους. Πόσο μάλλον που συνήθως τις καλούν την τελευταία στιγμή. Έτσι, ελάχιστες είναι εκείνες που καταφέρνουν να εξασφαλίσουν το ισοδύναμο ενός μισθού πλήρους ωραρίου. Οπότε, πολλές έχουν και άλλη δουλειά, κάνοντας τον ζογκλέρ για να μπορέσουν να τις εξισορροπήσουν. Όπως η Τζέσικα Ρ., τα βράδια σερβιτόρα σε ένα ισπανικό πορνείο,4 που μερικές φορές τα σαββατοκύριακα πηγαίνει κατευθείαν στο ξενοδοχείο για να πιάσει δουλειά στις 8.30. Ή η Καρολίν Ντ., που εργάζεται με μειωμένο ωράριο σε μια εταιρεία καθαρισμού στην Μπαγιόν, την πρωτεύουσα του νομού, που απέχει 30 λεπτά από την Αντάιγ.\nΚατά τη διάρκεια του καλοκαιριού, μια μέρα, η διευθύντρια εξηγεί, καταστεναχωρημένη: «Μας την έπεσαν οι ελεγκτές του Urssaaf 5 για τις ημερήσιες συμβάσεις πρόσθετου προσωπικού. Θεωρητικά, αυτές αφορούν λίγες και συγκεκριμένες ημέρες εργασίας. Εμείς όμως τις κοπέλες τις απασχολούμε σε τακτική βάση. Υποστηρίζουν ότι θα έπρεπε να είχαμε υπογράψει συμβάσεις ορισμένου χρόνου. Όμως, εγώ δεν μπορώ να το κάνω αυτό!». Πράγματι, ο όμιλος επιχειρήσεων στον οποίο ανήκει το ξενοδοχειακό συγκρότημα έχει ορίσει το μέγιστο κόστος που οφείλουν να αντιπροσωπεύουν οι καθαρίστριες ως προς τις συνολικές δαπάνες λειτουργίας της μονάδας. Λόγω του μεγάλου αριθμού τους, οι καθαρίστριες αποτελούν το μεγαλύτερο κονδύλι των μισθολογικών δαπανών στα ξενοδοχειακά συγκροτήματα. Χωρίς την εργασιακή επισφάλεια και τις ημερήσιες συμβάσεις που υπογράφει το πρόσθετο προσωπικό (κάτι που επιτρέπει την προσαρμογή του αριθμού των εργαζόμενων στις καθημερινές ανάγκες καθαρισμού), ο στόχος θα ήταν ανέφικτος. Θα ήταν επίσης ανέφικτος εάν το ξενοδοχείο πλήρωνε υπερωρίες. Όμως, στη συγκεκριμένη επιχείρηση, αντί για υπερωρίες δίνονται θεωρητικά «ημέρες ρεπό» - μόνο που το προσωπικό δεν τις βλέπει ποτέ. Γι’ αυτό, κάθε πρωί, όταν υπογράφουν την ημερήσια σύμβαση εργασίας, είναι γεμάτες άγχος. Ακολουθεί μια κούρσα με τον χρόνο, για να μην υποχρεωθούν να δουλέψουν τζάμπα. Γιατί, είτε κατορθώσουν να κερδίσουν το στοίχημα βγάζοντας τη δουλειά μέσα στον χρόνο που προβλέπει η διεύθυνση είτε όχι, το ποσό στην απόδειξη της αμοιβής τους δεν θα αλλάξει.\nΜέσα σε έναν μήνα, μια δωδεκάδα εργαζόμενες αποφάσισαν να μην ξανάρθουν. Οι περισσότερες από όσες έχουν απομείνει υποφέρουν από διαστρέμματα, πόνους στην πλάτη, τενοντίτιδες, συχνά σιωπηλά. Όπως η δεκαεννιάχρονη Αλισιά Λ., η οποία συνεχίζει να εργάζεται παρά το διάστρεμμα που την υποχρεώνει να σφουγγαρίζει ή να χειρίζεται την ηλεκτρική σκούπα κουτσαίνοντας, ενώ περνάει τα βράδια της βάζοντας κομμάτια πάγου πάνω στο πληγωμένο πόδι της. Ονειρεύεται να γίνει ταμίας, «μια ήρεμη δουλειά, όπου κάθεσαι», όπως μας λέει, για να συμπληρώσει στη συνέχεια αναστενάζοντας: «Όμως, δεν έχω προϋπηρεσία για να με προσλάβουν».\nΚατά τη διάρκεια του καλοκαιριού, η διάρκεια του διαλείμματος για μεσημεριανό φαγητό μειώθηκε από μία ώρα σε τριανταπέντε λεπτά, έτσι ώστε οι «κοπέλες» να μην έχουν τη δυνατότητα να πάνε σπίτι τους. Γιατί ορισμένες από αυτές, όταν το καλοσκέφτονταν, αποφάσιζαν να μην επιστρέψουν στο ξενοδοχείο το μεσημέρι. Όπως επιχειρηματολογεί η διευθύντρια, «αυτό μας προκαλούσε μεγάλες σκοτούρες. Κι έπειτα, με αυτόν τον τρόπο, δεν χάνουν τον ρυθμό τους!». Ωστόσο, με τις νέες οδηγίες μετά την επιδημία της Covid-19, δεν υπάρχει πλέον φούρνος μικροκυμάτων ούτε και ψυγείο στην αίθουσα ξεκούρασης όπου περνούσαν το διάλειμμά τους, ενώ μία θέση στις δύο είναι σημαδεμένη με πορτοκαλί ταινία για να παραμένει κενή.\nΠαρ’ όλο που η αίθουσα βρίσκεται στο υπόγειο, στο πάρκινγκ, αποτελούσε τον μοναδικό χώρο συντροφικότητας για τις εργαζόμενες. Για να μπουν εκεί, έπρεπε να πάρουν διακριτικά το κλειδί από τις ρεσεψιονίστ, τις οποίες φοβούνται και σέβονται επειδή έχουν «ευθύνες», όπως, για παράδειγμα, «να μιλάνε με τους πελάτες». Αντίθετα, όπως παρατηρεί η κυρία Τ., «εμείς είμαστε αόρατες».\nΩστόσο, η επιδημία επιδείνωσε τις συνθήκες εργασίας. Η Τ. φτάνει στη δουλειά κάθε πρωί με το στομάχι δεμένο κόμπο και διηγείται τις τελευταίες ειδήσεις που άκουσε το προηγούμενο βράδυ στην τηλεόραση σχετικά με την αρρώστια. «Είμαι 57 χρόνων, ανήκω στις ευάλωτες ομάδες. Με τη δουλειά που κάνω, βρίσκομαι στην πρώτη γραμμή.» Ο προϋπολογισμός που έχει καθορίσει η διεύθυνση του ομίλου για την καθαριότητα δεν επιτρέπει την τήρηση των κανόνων: δεν υπάρχει αρκετός χρόνος, αρκετές μάσκες, ποδιές, πλαστικοί σκούφοι, πανιά... Δεδομένου ότι οι «στολές Covid» δεν επαρκούν, η διευθύντρια τις κρατάει κλειδωμένες, έτσι ώστε οι καθαρίστριες να μπορούν να τις φορέσουν σε περίπτωση που καταφθάσει κάποιος από τους «μεγαλοδιευθυντές» του ομίλου: ποιος κοροϊδεύει ποιον σε αυτήν την ιστορία... Καθώς στα τέλη Ιουλίου η επιδημία σημείωσε ελαφρά αναζωπύρωση και η διευθύντρια έλαβε μια νέα έκθεση από τους ανωτέρους της, ζήτησε από τις καθαρίστριες: «Να εφαρμόζετε όσο ποτέ άλλοτε το πρωτόκολλο και να διπλασιάσετε τις προσπάθειες. Βρίσκεστε στην πρώτη γραμμή. Δεδομένης της πτώσης του τζίρου, δεν μπορούμε να επιτρέψουμε στον εαυτό μας να προκύψει πρόβλημα με μόλυνση μέσα στο ξενοδοχείο!» «Κανονίστε το, κορίτσια!», κατέληξε με σοβαρό ύφος. Όμως ο αριθμός των λεπτών που αφιερώνουν οι καθαρίστριες σε κάθε δωμάτιο δεν αυξήθηκε.\nΗ μόνη καινοτομία που έφερε η επιδημία: η διεύθυνση του ομίλου αποφάσισε να εκμεταλλευτεί τα ρούχα που δεν μπορούσε να πουλήσει η Emmaüs6 λόγω των υγειονομικών περιορισμών και τα έκοψε, μετατρέποντάς τα σε πανιά για καθάρισμα και εξοικονομώντας δαπάνες στα υλικά. Έτσι, οι μπανιέρες τρίβονται με κολάν από πολυέστερ, τα τζάμια καθαρίζονται με φόρμες που φέρουν τον λογότυπο της Paris-Saint-Germain και οι τουαλέτες με δαντελένια νυχτικά...\n1 Τα τοπωνύμια και τα ονόματα έχουν αλλαχτεί, ώστε να μπορέσουμε να συλλέξουμε τις μαρτυρίες των καθαριστριών που ρωτήθηκαν κατά τη διάρκεια του ρεπορτάζ.\n2 (Σ.τ.Μ.): Η Hendaye είναι μια γαλλική παράκτια μικρή τουριστική πόλη, στα γαλλοϊσπανικά σύνορα.\n3 (Σ.τ.Μ.): Στη Γαλλία, ισχύει το εβδομαδιαίο ωράριο 35 ωρών (άρα, για τρεις εβδομάδες, 105 ώρες), επομένως οι υπόλοιπες ώρες θα έπρεπε να πληρωθούν ως υπερωρίες. Ενδεικτικά, ο κατώτατος καθαρός μισθός για 4 εβδομάδες (140 ώρες) εργασίας μηνιαίως είναι 1.219 ευρώ.\n4 (Σ.τ.Μ.): Στην Ισπανία, όπως και σε αρκετές ευρωπαϊκές χώρες, η πορνεία αποτελεί νόμιμο επάγγελμα και επιχειρηματική δραστηριότητα.\n5 (Σ.τ.Μ.): Ενιαίος εισπρακτικός φορέας των ασφαλιστικών οργανισμών.\n6 (Σ.τ.Μ.): Η μεγαλύτερη γαλλική επιχείρηση της κοινωνικής οικονομίας. Ειδικεύεται στη συλλογή από ιδιώτες και στη μεταπώληση ρούχων, επίπλων και συσκευών, σε καταστήματα στα οποία επιχειρείται η επανένταξη στην εργασία των κοινωνικά αποκλεισμένων.\n* Η Marie Morgan είναι δημοσιογράφος


Οχτώ μήνες μετά το σοβαρό τραυματισμό του, που συγκλόνισε τον κόσμο, ο Μίκαελ Σουμάχερ πήρε εξιτήριο. Ο επτά φορές παγκόσμιος πρωταθλητής της Formula 1 επέστρεψε στο σπίτι του.\n«Η αποκατάσταση του Μίκαελ θα συνεχιστεί στο σπίτι», αναφέρει η ανακοίνωση της οικογένειάς του. «Τις τελευταίες εβδομάδες έχει κάνει πρόοδο σε σχέση με τη σοβαρότητα του τραυματισμού του, αλλά έχει ένα μακρύ και δύσκολο δρόμο μπροστά του», σημειώνεται ακόμη. Η οικογένειά του επαναλαμβάνει το αίτημα για σεβασμό της προσωπικής τους ζωής, ενώ σημειώνουν ότι δεν θα πρέπει να γίνουν υποθέσεις ότι έχουν γίνει μεγάλες αλλαγές στην υγεία του Σουμάχερ και για αυτό μεταφέρθηκε.\nΟ Σουμάχερ τραυματίστηκε σοβαρά ενώ έκανε σκι στο Μεριμπέλ, στις 29 Δεκεμβρίου πέρυσι. Ο «πιλότος» ήταν σε κώμα επί μήνες, νοσηλευόμενος στην Γκρενόμπλ. Στις αρχές Ιουνίου οι γιατροί τον έβγαλαν από το κώμα και μεταφέρθηκε στη Λοζάνη, σε εξειδικευμένη πανεπιστημιακή κλινική.\nΗ αποκατάσταση μπορεί να κρατήσει από τρεις μήνες, έως δύο χρόνια σε τραυματισμούς αυτής της φύσης. Ηδη όμως έκανε ένα σημαντικό βήμα, αφού μεταφέρθηκε στο σπίτι του στο Γκλαντ, στη λίμνη της Γενεύης.\nΜανιάτης: Στα 18 δισ. ευρώ τα έσοδα από τα ελληνικά πετρέλαια


Ποιος πλουσιότατος Δήμαρχος «μπήκε μέσα» κατά τις τρεις θητείες του... | Porosnews : Porosnews\nΑρχική Σελίδα » Επικαιρότητα » Ποιος πλουσιότατος Δήμαρχος «μπήκε μέσα» κατά τις τρεις θητείες του…\n02/01/2014 | Επικαιρότητα, Κόσμος | 1 Σχόλιο\nΌχι μόνο δεν είχε οικονομικό όφελος από τη θητεία του ως Δήμαρχος της Νέας Υόρκης, αλλά αντίθετα υπολογίζεται πως «μπήκε μέσα» κατά 650.000.000 δολάρια!\nΟ λόγος για τον Μάικλ Μπλούμπεργκ, ο οποίος, από την 1η Ιανουαρίου 2014, εγκαταλείπει το Δημαρχιακό Μέγαρο της Νέας Υόρκης και «παραδίδει τη σκυτάλη» στον Μπιλ ντι Μπλάζιο, ο οποίος θα είναι ο 109ος Δήμαρχος Νέας Υόρκης.\nΣύμφωνα με ανάλυση των New York Times, ο απερχόμενος Δήμαρχος έβαλε πολλές φορές το «χέρι στη τσέπη» του και δώρισε χρήματα από την προσωπική του περιουσία προς όφελος της πόλης.\nΗ εφημερίδα υπενθυμίζει ότι, ο βαθύπλουτος Μπλούμπεργκ – του οποίου η περιουσία εκτιμήθηκε από το Forbes στα 27.000.000.000 δολάρια! – είχε αποφασίσει να αμείβεται με το συμβολικό ποσό του ενός δολαρίου (!) τον χρόνο για τις υπηρεσίες του ως δήμαρχος.\nΚανονικά, σύμφωνα με την Washington Post, η αμοιβή του δημάρχου της Νέας Υόρκης υπολογίζεται στα 2,7 εκατομμύρια δολάρια…\nΟ Μάικλ Μπλούμπεργκ, μάλιστα, πλήρωνε ο ίδιος τα έξοδα για τα ταξίδια του, τις εκδηλώσεις, τις δωρεές προς διάφορους θεσμούς της πόλης, π.χ. έδωσε 30 εκατ. δολάρια στο φημισμένο Μητροπολιτικό Μουσείο.\nΤέλος, οι New York Times ανέφεραν ότι, στις τρεις προεκλογικές εκστρατείες του – 2001, 2005 και 2009 – ο Μπλούμπεργκ δαπάνησε 263.000.000 δολάρια για να εκλεγεί Δήμαρχος!\nΤο Ψήφισμα Διαμαρτυρίας κατά του Ενιαίου Φόρου Ιδιοκτησίας Ακινήτων (ΕΝΦΙΑ), που συντάχθηκε στις 8 Αυγούστου από τη Δημοτική Αρχή Τροιζηνίας […]...\n03/01/2014 at 1:08 am\n1.ΕΜΕΙΣ ΟΙ ΔΗΜΟΤΕΣ ΚΑΙ ΨΗΦΟΦΟΡΟΙ ΔΕΝ ΘΕΛΟΥΜΕ ΚΑΝΕΝΑΝ ΑΠΟ ΟΣΟΥΣ ΑΣΧΟΛΟΥΝΤΑΙ ΜΕ ΤΑ ΚΟΙΝΑ ΝΑ ΔΑΠΑΝΑΕΙ ΤΑ ΛΕΦΤΑ ΤΟΥ, ΟΠΩΣ ΕΚΑΝΕ Ο ΔΗΜΑΡΧΟΣ ΤΗΣ ΝΕΑΣ ΥΟΡΚΗΣ. ΕΜΕΙΣ ΑΥΤΟ ΠΟΥ ΘΕΛΟΥΜΕ ΕΙΝΑΙ ΝΑ ΠΡΟΣΦΕΡΟΥΝ ΤΙΣ ΥΠΗΡΕΣΙΕΣ ΤΟΥΣ ΜΕ ΕΝΤΙΜΟΤΗΤΑ, ΜΕ ΑΦΙΛΟΚΕΡΔΕΙΑ ΚΑΙ ΑΝΙΔΙΟΤΕΛΕΙΑ. ΔΗΛΑΔΗ ΕΝΤΕΛΩΣ ΔΩΡΕΑΝ, ΠΡΟΣ ΧΑΡΗ ΤΟΥ ΚΟΙΝΩΝΙΚΟΥ ΣΥΝΟΛΟΥ, ΔΗΛΑΔΗ ΤΟΠΟΥ ΤΟΥΣ ΚΑΙ ΤΩΝ ΣΥΝΤΟΠΙΤΩΝ ΤΟΥΣ. ΣΤΟ ΔΗΜΟ ΔΕΝ ΠΑΕΙ ΚΑΠΟΙΟΣ ΓΙΑ ΝΑ “ΠΑΡΕΙ” ΥΛΙΚΑ ΑΓΑΘΑ ΚΑΙ ΔΟΞΑ- ΣΙΓΑ ΤΗ ΔΟΞΑ!- ΑΛΛΑ ΓΙΑ ΝΑ ΠΡΟΣΦΕΡΕΙ ΕΡΓΟ ΣΤΟΝ ΤΟΠΟ ΠΟΥ ΖΕΙ ΚΑΙ ΑΓΑΠΑΕΙ.\n2. ΜΟΥ ΕΙΠΑΝ ΟΤΙ ΥΠΑΡΧΕΙ ΕΔΩ ΚΑΙ ΚΑΙΡΟ ΜΙΑ ΚΕΝΗ ΘΕΣΗ ΑΝΤΙΔΗΜΑΡΧΟΥ ΣΤΟ ΔΗΜΟ ΠΟΡΟΥ ΔΙΟΤΙ ΚΑΝΕΙΣ ΔΕΝ ΕΙΝΑΙ ΠΡΟΘΥΜΟΣ ΝΑ ΤΗΝ ΑΝΑΛΑΒΕΙ, ΕΠΕΙΔΗ ΔΕΝ ΠΡΟΒΛΕΠΕΤΑΙ… ΑΜΟΙΒΗ. ΕΓΩ ΔΕΝ ΠΙΣΤΕΨΑ ΑΥΤΗ ΤΗΝ ΠΛΗΡΟΦΟΡΙΑ ΚΑΙ ΤΗΝ ΘΕΩΡΗΣΑ ΩΣ ΑΝΑΚΡΙΒΗ, ΓΙΑ ΝΑ ΜΗ ΠΩ ΚΑΙ ΚΑΚΟΗΘΗ. ΕΙΠΑ ΜΑΛΙΣΤΑ ΣΕ ΑΥΤΟΝ ΠΟΥ ΜΟΥ ΤΗ ΜΕΤΕΦΕΡΕ ΝΑ ΠΡΟΣΕΧΕΙ ΤΙ ΛΕΕΙ ΚΑΙ ΣΕ ΠΟΙΟΝ ΤΑ ΛΕΕΙ. ΕΓΩ ΤΕΤΟΙΑ ΠΡΑΓΜΑΤΑ ΔΕΝ ΤΑ ΔΕΧΟΜΑΙ ΓΙΑ ΤΟΜ ΤΟΠΟ ΜΟΥ.\n3.ΔΕΝ ΕΙΝΑΙ ΔΥΝΑΤΟ ΝΑ ΑΚΟΥΓΟΝΤΑΙ ΤΕΤΟΙΑ ΠΡΑΓΜΑΤΑ. ΜΑΛΛΟΝ ΔΕΝ ΘΑ ΥΠΑΡΧΕΙ ΚΕΝΗ ΘΕΣΗ ΑΝΤΙΔΗΜΑΡΧΟΥ, ΑΛΛΑ ΚΑΙ ΑΝ ΥΠΗΡΧΕ ΘΑ ΟΦΕΙΛΟΤΑΝ ΣΕ ΑΛΛΟΥΣ ΛΟΓΟΥΣ. ΙΣΩΣ ΝΑ ΕΙΝΑΙ ΑΠΗΣΧΟΛΗΜΕΝΟΙ ΟΙ ΣΥΜΒΟΥΛΟΙ ΚΑΙ ΝΑ ΜΗΝ ΠΡΟΛΑΒΑΙΝΟΥΝ. ΙΣΩΣ ΝΑ ΣΥΝΤΡΕΧΟΥΝ ΚΑΙ ΑΛΛΕΣ ΑΙΤΙΕΣ… ΑΛΛΑ ΟΧΙ ΟΤΙ ΔΕΝ ΠΑΝΕ ΓΙΑΤΙ ΔΕΝ ΘΑ ΠΛΗΡΩΝΟΝΤΑΙ! ΜΕ ΤΙΠΟΤΑ ΔΕΝ ΤΟ ΔΕΧΟΜΑΙ!\n4. ΠΑΝΤΩΣ ΚΑΠΟΙΟΣ ΠΡΕΠΕΙ ΝΑ ΜΑΣ ΠΕΙ ΟΤΙ ΕΧΟΥΜΕ ΔΙΚΙΟ ΠΟΥ ΔΕΝ ΤΗ ΔΕΧΟΜΑΣΤΕ ΑΥΤΗ ΤΗ ΣΥΚΟΦΑΝΤΙΑ ΓΑΙ ΤΟΥΣ ΑΝΘΡΩΠΟΥΣ ΠΟΥ ΚΟΥΜΑΝΤΑΡΟΥΝ ΤΑ ΚΟΙΝΑ ΤΟΥ ΤΟΠΟΥ ΜΑΣ. ΠΟΙΟΣ ΘΑ ΜΑΣ ΠΕΙ ΤΗΝ ΑΛΗΘΕΙΑ;\n5. ΕΙΝΑΙ ΑΛΗΘΕΙΑ ΟΤΙ ΤΟ ΝΑ ΑΣΧΟΛΕΙΤΑΙ ΚΑΝΕΙΣ ΜΕ ΤΑ ΚΟΙΝΑ ΔΕΝ ΕΙΝΑΙ ΚΑΘΟΛΟΥ ΕΥΚΟΛΟ ΖΗΤΗΜΑ. ΤΟ ΑΝΤΙΘΕΤΟ: ΕΙΝΑΙ ΠΑΡΑ ΠΟΛΥ ΔΥΣΚΟΛΟ. ΘΕΛΕΙ ΘΕΛΗΣΗ, ΕΝΔΙΑΦΕΡΟΝ, ΖΗΛΟ, ΕΡΓΑΤΙΚΟΤΗΤΑ, ΔΑΠΑΝΗ ΧΡΟΝΟΥ, ΚΑΠΟΙΕΣ ΘΥΣΙΕΣ. ΘΕΛΕΙ ΑΚΟΜΑ ΥΠΟΜΟΝΗ ΚΑΙ ΜΕΡΑΚΙ. ΚΑΘΟΛΟΥ ΕΥΚΟΛΟ.\n6. ΑΝ ΗΤΑΝ ΕΥΚΟΛΟ ΘΑ ΤΟ ΚΑΝΑΜΕ ΚΙ ΕΜΕΙΣ!…


10 σκέψεις που κάνουν όσοι βιώνουν μία κρίση πανικού - Αλεξάνδρα Καππάτου Ψυχολόγος - Παιδοψυχολόγος\nΑρχική \_ ΨΥΧΟΛΟΓΙΑ \_ 10 σκέψεις που κάνουν όσοι βιώνουν μία κρίση πανικού\nΕάν έχετε βιώσει ποτέ μία κρίση πανικού θα γνωρίζετε ότι πρόκειται για ένα αρκετά δυσάρεστο συναίσθημα.\nΗ συχνότητα της διαταραχής πανικού στο γενικό πληθυσμό εκτιμάται ότι είναι της τάξης του 1% έως 3% ενώ μεμονωμένες κρίσεις πανικού, που δεν πληρούν όμως τα κριτήρια της διάγνωσης διαταραχής πανικού, παρατηρούνται σε υψηλότερο ποσοστό και συγκεκριμένα φθάνουν σε ποσοστό 10-15%. Οι περισσότεροι άνθρωποι αναπτύσσουν για πρώτη φορά τη διαταραχή όταν είναι περίπου στην ηλικία των 20-25 και η κατάσταση είναι περίπου δύο φορές πιο συχνή στις γυναίκες.\nΗ Huffington Post, ζήτησε από τους χρήστες του Facebook να μοιραστούν μαζί μας τις σκέψεις που περνούν από μυαλό τους κατά τη διάρκεια της κρίσης πανικού και αυτές είναι μερικές από τις απαντήσεις που μας έδωσαν.\n1. «Δεν αισθάνομαι καλά»\n«Οι κρίσεις πανικού μου ξεκινούν με την αίσθηση ότι κάτι δεν πάει καλά με το σώμα μου. Στη συνέχεια το μυαλό μου αρχίσει να επικεντρώνεται σε κάθε αίσθηση». –Angela Bugli\nΌταν ξεκινά μία κρίση πανικού, το άτομο νιώθει τις παλάμες του να ιδρώνουν ή ζαλάδα. Αυτό μπορεί να κάνει το άτομο να νιώθει ότι κάτι άλλο μπορεί να μην πηγαίνει καλά.\n2. «Όχι πάλι»\n«Νομίζω ότι αυτές οι κρίσεις δεν θα φύγουν ποτέ. Το ξέρω ότι είναι παράλογο, αλλά δεν μπορώ να της κάνω να σταματήσουν.» –Jessi Merrill\n3. «Πόσο ντροπιαστικό θα είναι αυτή τη φορά το γεγονός ότι δεν μπορώ να ξεπεράσω αυτόν τον φόβο;»\n«Σκέφτομαι πόσο ανόητη νιώθω και πως όλα θα πάνε καλά. Τα ξέρεις όλα αυτά, αλλά οι κρίσεις συνεχίζουν να συμβαίνουν.» –Mendy Serbantez\n4. «Μήπως παθαίνω καρδιακή προσβολή;»\n«Αρχίζει να πονάει το στήθος μου, η καρδιά μου αρχίζει να χτυπάει πολύ δυνατά. Νιώθω σαν να χάνω το μυαλό μου, επειδή τίποτε δεν πάει στραβά, αλλά μοιάζει να είναι αληθινό. Τα δάκρυα αρχίζουν να έρχονται μαζί με τον εκνευρισμό του να χάνεις τον έλεγχο.» –Staci Lynne\n5. «Οι γύρω μου με κρίνουν αυτή τη στιγμή»\n«Οι άνθρωποι πρέπει να μάθουν την διαφορά ανάμεσα σε έναν φυσιολογικό φόβο και άγχος και μίας αγχώδους διαταραχής. Νομίζω ότι πολλοί προσπαθούν να κρύψουν την κρύψουν και βρίσκουν δικαιολογίες επειδή φοβούνται ότι θα τους κρίνουν.» –Laura Pederson\nΥπάρχει έντονο στίγμα γύρω από τις ψυχικές διαταραχές. Οι κρίσεις πανικού, πολλές φορές, μπορεί να συντηρούνται από τον φόβο των στερεοτύπων, ειδικά όταν λαμβάνουν χώρα σε δημόσιο χώρο.\n6. «Γιατί δεν μπορώ να είμαι φυσιολογικός όπως όλοι οι άλλοι;»\n«Είναι λες και έχω ένα πέπλο μπροστά μου και τίποτα δεν είναι αληθινό. Ο φόβος εδραιώνεται και νιώθεις ότι μπορεί να λιποθυμήσεις.» –Jennifer Brody Fass\nΟι ψυχικές διαταραχές απομονώνουν το άτομο, αλλά είναι πιο συχνές από όσο νομίζουμε. Εκτιμάται ότι 1 στους 4 ανθρώπους θα βιώσουν κάποια ψυχική διαταραχή κάποια στιγμή στη ζωή τους.\n7. «Θα πεθάνω»\n«Εκείνη τη στιγμή δεν έχεις καμία αμφιβολία ότι θα πεθάνεις. Νιώθεις σαν να παθαίνεις κλειστοφοβία μέσα στο ίδιο σου το σώμα.» –Lisa Tolli Kogan\nΚατά τη διάρκεια της κρίσης πανικού το άτομο μπορεί να βιώσει δυσάρεστα σωματικά συναισθήματα, όπως ότι δεν μπορεί να αναπνεύσει ή πόνο στο στήθος. Έτσι, πιστεύει ότι το σώμα του τον εγκαταλείπει.\n8. «Θα απογοητεύσω τα αγαπημένα μου πρόσωπα»\n«Ο εγκέφαλός μου γεμίζει με σκέψεις. Συνήθως τελειώνει με τη σκέψη ότι η οικογένειά μου/οι φίλοι μου/ οι συνάδελφοί μου θα απογοητευτούν από την ανικανότητά μου να το ξεπεράσω.» –Wendy Prater Mendoza\nΣε τέτοιες περιπτώσεις είναι σημαντικό να υπάρχει ένα ισχυρό υποστηρικτικό σύστημα.\n9. «Σε παρακαλώ, κάνε το να σταματήσει»\n«Σκέφτομαι ότι “πρέπει να φύγω από εδώ, να φύγω μακριά. Δεν μπορώ να το κάνω. Δεν νιώθω”.» –Christy Sharshel\nΚατά μέσο όρο, μία κρίση πανικού κρατάει από μερικά λεπτά μέχρι 10 λεπτά, αλλά όποιος την βιώνει νομίζει ότι είναι πολύ περισσότερο.\n10. «Απλά, ανάπνευσε»\n«Επικεντρώνομαι στο “ανάπνευσε, ανάπνευσε, απλά ανάπνευσε”, το οποίο το λέω αργά στον εαυτό μου καθώς μπήγω τα δάχτυλά μου στο στήθος μου σε μία προσπάθεια να σταματήσω την καρδιά μου από το να ξεριζωθεί από το σώμα μου.» –Joyce Crook